Nacija

1 Citati
*Aleksandar Isajevič Solženicin
**"Ja sam već imao priliku da pišem, i ne jednom, da je blagoslovena svaka nacionalna kultura. Da su nacije - boje čovječanstva. Kad bi one iščezle - čovječanstvo bi postalo tako dosadno jednoobrazno kao kad bi svi ljudi imali istu spoljašnost i karakter. Nesumnjivo da je početno stvaranje plemena dio Tvorčeve Zamisli. Za razliku od ostalih ljudskih udruživanja i organizacija - etnos, kao i porodicu, kao i ličnost, nije čovjek izmislio. I etnos nema ništa manje prava na postojanje nego porodica i ličnost." (''Rusija u provaliji'')
*Antoinette Scherz
**"Legitimnost ''demosa'' je izuzetno značajna za demokratsku teoriju kao samo-referentnu teoriju u kojoj je politička moć legitimisana u upućivanju na pojedince nad kojima se vrši [...] Legitimnost ''demosa'' leži u srcu demokratske teorije iz dva glavna razloga. Prvo, legitimnost tvrdnji učinjenih u ime naroda zavise ne samo od procesa odlučivanja, već i od subjekta koji donosi odluke. Stoga ako je legitimnost ''demosa'' upitna, legitimnost demokratskog odlučivanja je također potkopana. Drugo, legitimnost ''demosa'' utječe na njegovo pravo da isključi druge. Ako je sastav ''demosa'' proizvoljan, njegovo pravo na samo-određenje njegovih članova možda ne bude valjano. Stoga, ''demos'' kao kolektivni subjekt je od ključnog značaja za legitimnost same demokratije. Međutim, koncepcija legitimiteta ''demosa'' pati od dramatičnog manjka jasnosti. Empirijski, nije problem identificirati određene građane države koji utvore ''demos''. Ipak šire konceptualne i naročito normativne dimenzije koncepta ''demosa'' su maglovite." (''The Legitimacy of the Demos: Who Should Be Included in the Demos and on What Grounds?'')
**"Demokratija uvijek zahtijeva subjekta, tijelo naroda u njegovom procesu kolektivnog jednakog odlučivanja. Ovo znači da proširenje prava učestvovanja je normativno povezano sa principom jednakosti, koji zabranjuje ograničenje ''demosa'' na malu elitu koja vlada nad drugima. Stoga ima smisla govoriti o ''demosu'' prije svega kao o subjektu demokratije." (''Ibid.'')
**"Problem granica demokratske teorije jeste u tome što inicijalna definicija granica ''demosa'' nikada ne može nastati na proceduralno demokratski način." (''Ibid.'')
*Emmanuel Joseph Sieyes
**"Šta je nacija? Tijelo sunarodinika koji žive pod zajedničkim zakonima i predstavljeni su istom zakonodavnom skupštinom, itd. [...] Treći stalež stoga sadržava sve što se tiče nacije dok se niko van Trećeg staleža ne može smatrati dijelom nacije. Šta je Treći stalež? ''Sve''." (''Šta je treći stalež?'')
**"Nacija je uvijek slobodna da izmijeni svoj ustav. Izvan svega, ona se ne može osloboditi odgovornosti davanja sigurnosti spornom ustavu [...] Tijelo koje je podvrgnuto ustavnim formama ne može preduzeti bilo kakvu odluku izvan opsega svoga ustava. Ono sebi ne može dati drugi [ustav]. Postaje ništavo od trenutka kada se kreće, govori ili djeluje na bilo koje druge osim propisanih formi [...] Takvo pravo pripada samo naciji koja je, nastavljamo da ponavljamo, nezavisna od bilo koje procedure i bilo kojih kvalifikacija." (''Ibid.'')
*Enes Kišević
**"Ne postoji hrvatska, srpska, židovska, bošnjačka ili bilo čija nacionalna smrt. Smrt je – smrt. Kao što je život – život. Moj život je u svakom čovjeku, prema tome i moja smrt je u svakom čovjeku. Sve što se svijetu događa i meni se događa. Jedini nacionalizam, koji po meni nije primitivizam, jest pripadnost ljudskoj dobroti i ljudskom srcu. Ako me pitate čiji sam pjesnik, odgovorit ću vam: ja sam pjesnik od takve narodnosti. "
*Friedrich von Schiller
**"Bijedan je i skučen ideal pisati samo za jednu naciju."
*Gerhard Hoogers
**"Tamo gdje je nacija, ustav nije: i gdje je ustav, gdje su zakoni, država i svi njeni organi i funkcioneri, tamo nema nacije. Drugim riječima: nacija prevazilazi pravni poredak i sve ono što stoji iza toga, jer pravni poredak izvire u i iz nacije." (''The Paradox of Politics from a Constitutional Perspective. The Constituent Power of the People and the Representation of the General Will'')
*Hannah Arendt
**"[N]ajjeftinija i najopasnija maska koju je apsolut ikada poprimio u političkoj sferi, jeste maska nacije." (''O revoluciji'')
*Ivan Softa
**"Neka živi nacija. Ali nacija narodnog prava, a ne nekolicine povlaštenih ljudi. A kada narod bude vodio naciju, ona neće biti ni potrebna, jer narodi se nikad ne sukobljuju, već njihovi upravljači." (''Na cesti'')
*Joseph Roth
**"Stari čovjek s jednom nogom u grobu čiji je život ugrožen gripom u glavi čuva svoj stari tron pukim čudom što je još živ da sjedi na njemu. Koliko još dugo? Ovo doba nema koristi od njega. Ovo doba želi da formira nove nezavisne države. Narod više ne vjeruje u Boga. Njihova nova religija je nacionalizam. Nacije ne idu u crkvu, umjesto toga one idu na sastanke o nezavisnosti." (''Radecki-marš'')
*Seyla Benhabib
**"Građanstvo i prakse političkog članstva su rituali kroz koje se nacija reproducira prostorno. Kontrola teritorijalnih granica, koja je nastala zajedno sa suverenitetom savremene nacionalne države, teži da osigura čistoću nacije ''u vremenu'' kroz kontrolisanje njenih kontakata i interakcija ''u prostoru''. Historija građanstva otkriva da su te nacionalne aspiracije ideologije; one teže da ukalupe složenu, neuređenu, i nekontrolisanu stvarnost prema nekom jednostavnom upravljačkom principu redukcije, poput nacionalnog članstva. Svaka nacija ima svoje druge, unutar i izvan [...] Uistinu, nacionalizam je konstituisan kroz niz zamišljenih kao i veoma stvarnih demarkacija između nas i njih,"mi i ostali". Kroz prakse članstva država kontroliše sinhronički i dijahronički identitet nacije. Ipak pravila nacionaliteta i građanstva svih naroda su primjesa historijskih slučajnosti, teritorijalnih borbi, kulturnih sukoba, i birokratskih dekreta. U određenim historijskim okretnicama, ta pravila i borbe koje ih okružuju postaju transparentnije i vidljivije nego u drugim vremenima. Mi smo sada na takvoj historijskoj okretnici i problem političkih granica je još jednom postao vidljiv." (''Prava drugih'')
**"Dok ''demos'', kao narodni suveren, mora istači kontrolu nad specifičnim teritorijalnim područjem, on također može biti uključen u refleksivne činove samo-konstitucije, te se tako granice ''demosa'' mogu namještati. Politika članstva u dobu disagregacije prava građanstva tiče se pregovaranja složenosti punih prava članstva, demokratskog glasa, i teritorijalnog boravka." (''Ibid.'')
**"Demokratski suverenitet je temeljen na tri regulativna ideala: da je narod kako autor, tako i subjekt zakona; ideal ujedinjenog ''demosa''; i ideja samo-zatvorenog i autohtonog teritorija nad kojim ''demos'' vlada. Tvrdila sam [...] da su zadnja dva ideala neodbranjiva kako po normativnim, tako i empirijskim osnovama. Jedinstvo ''demosa'' trebalo bi biti razumljeno ne kao sukladno dat, već radije kao proces samo-konstitucije, kroz više ili manje svjesne borbe uključivanja ili isključivanja." (''Ibid.'')
*Siniša Malešević
**"[I]nstitucije nacionalne države koriste imaginarij i retoriku solidarnosti mikro-nivoa da kontinuirano legitimiziraju i mobiliziraju društveno djelovanje pojedinaca pod njihovom kontrolom. To se ponekad čini kroz namjerna djelovanja političkih preduzetnika, nacionalističkih intelektualaca ili vojnih figura, ali u većini drugih slučajeva to je gotovo praksa iz navike u koju su uključene sve savremene nacionalne države. U ovom kontekstu, organizaciono generisana, duboka ideološka penetracija jeste preduslov za organizacioni uspjeh. Kumulativna birokratizacija prinude nudi dugoročno izgrađenu organizacionu okolinu, ali ideologija nacionalizma jeste ono što 'prevodi' istinsku mikro-solidarnost u privrženost specifičnoj državi naciji. Ono što se s vana i kolokvijalno percipira kao da ima snažan 'nacionalni identitet' jeste zaista slika dugoročnog strukturalnog razvoja: kapacitet države nacije ili društvenih pokreta (u slučajevima gdje je ambicija za secesijom) da ideološki i organizaciono penetriraju univerzim na mikro-nivou i da povežu različite đepove mikro-solidarnosti u široko-društveni narativ ideološkog jedinstva na makro-nivou. Ne postoji 'nacionalni identitet' bez ideologije, društvene organizacije i mikro-solidarnosti. Jedinstvena, historijski proizvedena, kombinacija ta tri procesa čini mogućim ono što se percipira kao 'nacionalni identiteti'. Ovo očito ne znači reći da su nečiji osjećaji povezanosti sa nacijom neiskreni ili rezultat indoktrinacije. Nasuprot tome, diskurs 'nacionalnog identiteta' je daleko najdominantniji ''weltanschauung'' savremene ere." (''Do national identities exist?'')
*Vasa Pelagić
**"Proklinjem svaku školu i svaku knjigu koja veliča naciju."

Tema


Rat

1 Citati
*Abdulah Sidran
**"rat je veliko zlo, koje hoda
::u kuću dođe, u dušu uđe
::i kuću i dušu uzme"
::(''Sarajevski tabut'')
**"rat je bio mila majka
::što nam učiniše
::ove godine potom"
::(''Morija'')
*Aleksandar Hemon
**"I upravo ti se tada u umu počne kondenzovati krivnja, kap po kap, sve dok se ne pretvori u široku pučinu. Jednom kad rat započne, naši životi pođu svojim nemilosrdno jedinstvenim putanjama, da bi se na kraju ustanovila jasna podjela između onih koji su u ratu i onih koji nisu. Rat, naučit ću, opsjeda." (''Knjiga mojih života'')
**"Poslije sam naučio da je rat najkonkretnija stvar na svijetu, fantastična stvarnost koja sravni tvoj unutarnji i vanjski svijet i svede ga na nivo smoždene duše." (''Ibid.'')
*Alija Isaković
**"Zapamtite, ovaj rat je pobrisao i u prah samlio sve što je bilo naše, pojedinačno i zajedničko, i ništa više neće biti onakvo kakvim bijaše." (''Antologija zla'')
*Albert Einstein
**"Četvrti svjetski rat će se voditi močugama i toljagama."
*Aleksandar Hemon
**"O ratu treba govoriti historija. To što je moja situacija uvezana s kolektivnim iskustvom, dio je neke jave. Ali, moja slika je individualna. Nikoga ne predstavljam... Novinar treba govoriti istinu o životu, historičari trebaju govoriti istinu, političari također. A, pisac može maštati." (za ''Večernje novosti'')
*Amir Brka
**"Tako rat ubija one koji misle da su ga preživjeli."
*Andrew Bonar Law
**"Ne postoji nešto takvo kao što je neizbježan rat. Ako do rata dođe, to je zato što je zatajila ljudska mudrost."
*Arthur Ponsonby
**"Kad bukne rat, prva pogine istina."
*Bernard Shaw
**"Vječni se rat vodi između onih koji su na svijetu zato da iz njega izvuku što veću korist i onih koji su tu zato da život na Zemlji učine što ugodnijim za sve ljude."
*Biblija
**"On sudi među narodima, govori pravicu mnogim narodima. Oni raskivaju mačeve svoje za raonike, koplja svoja za srpove. Više ne diže mač narod proti narodu i više se ne uči ratu." (''Izaija'', 2:4)
*Bjørnstjerne Bjørnson
**"Rat neće nestati prije nego što nestanu misli o ratu."
*Charles Bukowski
**"Nema dobrih i loših ratova. Jedina loša stvar u vezi s ratom je poraz. Svi ratovi vođeni su iz takozvanih dobrih razloga obiju strana. Ali samo je razlog pobjednika postajao historijski plemenit razlog. Ne postavlja se pitanje ko je u pravu a ko ne, već ko ima bolje generale i bolju vojsku." (''Bludni sin'')
*David Mitchell
**"Ratovi ne buknu bez upozorenja. Obično počnu kao male vatre na obzorju. Približavaju se. Pametan čovjek gleda ima li dima i sprema se napustiti svoju četvrt, baš poput Ayrsa i Jocaste." (''Atlas oblaka'')
**"Bojim se kako je Dhondt u pravu. Ratovi se nikad ne izliječe, samo se na nekoliko godina pritaje." (''Ibid.'')
*Deepak Chopra
**"Nije nam cilj okončati jedan rat ili trideset ratova već iskorijeniti samu zamisao rata." (''Mir je put'')
**"Ratovanje je postalo navika. Za njime posežemo kao što lančani pušač poseže za cigaretom, obećava da će prestati, ali jednostavno ne odustaje od te navike." (Ibid.)
*Ernest Hemingway
**"Ali je čvrsto uvjerenje pisca ove knjige da se u ratovima bore najdivniji ljudi koji postoje, ili, ako hoćete, samo ljudi koji su sve divniji ukoliko ih srećete bliže mjestu gdje se vode borbe. Ali ratove stvaraju, izazivaju i počinju isključivo ekonomske suprotnosti, a vode ih svinje koje nastoje da izvuku korist iz njih." (''Zbogom oružje'' - predgovor)
*Eshil
**"U ratu je istina prva žrtva."
*George S. Patton
**"Cilj rata nije poginuti za svoju domovinu, već natjerati drugog gada da pogine za svoju."
*Film ''Gušteri''
**Swoff: "Svaki rat je drugačiji, svaki rat je isti."
*Tv serija ''Helena Trojanska''
**"Žudnja je rat." (''reklamna rečenica'')
*Horacije
**"U ljubavi ima dva zla: rat i mir."
*Hugo Grotius
**"Gledao sam po kršćanskom svijetu, a također i protiv barbarskih naroda sramotnu samovolju u ratovanju: iz neznanih ili ništavnih uzroka pribjegavalo se oružju, koje, kad se jednom već uzelo u ruke, nije poštovalo nikako ni božje ni ljudsko pravo, kao da se jednom zapoviješću dopustila mahnitost za sve zločine." (''O zakonima rata i mira'')
*Ivica Dačić
**"Niko nema pravo reći da se neće ponovo ratovati."
*Ivo Andrić
**"Rat, i najduži, samo protrese pitanja zbog kojih se zaratilo, a njihovo rješenje ostavlja vremenima koja nastupaju poslije sklapanja mira."
*Jon Stewart
**"Ako pratite razultat kod kuće, do sada rat u Iraku je stvorio jednu policijsku državu u toj zemlji i socijalizam u Španiji. Dakle još nema demokratije, ali se zaista približavamo tome."
*John Maxwell Coetzee
**"Pa sigurno (...) ako ćemo iskreno, rat i jeste to: nametnuti izbor nekome ko ga inače ne bi napravio." (''Čekajući barbare'')
**"Rat je otac svih i kralj svih.
::Neke stvara bogovima, neke ljudima.
::Neke porobljuje, dok oslobađa druge." (''Život i doba Michaela K.'')
**"''Šta mislite čemu služi rat?'' upitao je K. ''Da biste ljudima otimali novac?''" (Ibid.)
**"Jedini je razlog vođenja ratova povećanje količine sreće u svemiru... ili sam pogrešno zapamtio; možda razmišljam o nekom drugom ratu?" (Ibid.)
*Josip Broz Tito
**"Radimo kao da ćemo 100 godina živjeti, pripremamo se kao da će sutra rat."
*Mahatma Gandhi
**"Umjetnost ratovanja je umjetnost uništavanja ljudi, a politika je umjetnost zavaravanja."
*Muhammed
**"Rat je varka." (''Muslimova zabirka hadisa'', 1128.)
*Nedžad Ibrišimović
**Woland: "Ali ovo je rat! Ovo je vrijeme ubijanja. Svakih pedeset godina u ovoj zemlji se gnijezdi rat, zemlja mreška, sile pribiru, rastaču, i dašću, zatežu svekolike strune, to su tokovi energija, dobrih - zlih, zlih - dobrih! Talasi!... Ogromni talasi, utihnuća, utihnuća, potom tutnjava, tutnjava i prasak! To se ne smije i ne može prenebregnuti! Ovdje buja zlo! Nabralo se! Ne koncentrira se zlo uvijek tako jako! Ovdje je vrijeme mržnje, ovo nije vrijeme dobrote! Moraš žudjeti za njegovom krvlju, Bosanac...! I Srbijanac žudi za tvojom, ta ubio ti je dijete, kuću spalio, zemlju oteo...! Što se ne opomeneš, o tvrda glavo...?! Mrzi ga, traži ga, ubij ga...! Evo, ja sav ceptim od bijesa, a ti stojiš i buljiš u mene... To je shema utvrđena tisuće godina, zašto iskačeš iz te sheme? Razbiću ti grudni koš, razvaliću njedra tvoje zemlje...! Neka prokulja mržnja i osveta...! Uzvrati!"
::Asim: "Što bi ti bio dobar četni moralista...! Samo znaš šta, ako nas ''živote'' sve ne pobiju, nama valja opet s njima živjeti, a ti ode u svoje zemlje i Holandije..." (''Woland u Sarajevu'')
*Film ''Nevidljivi ratnik''
**Poručnik Ben Gannon (''o mogućoj budućoj zamjeni ljudskih pilota sa avionima sa umjetnom inteligencijom''): "Rat je grozan. On treba biti grozan, i ako prestane biti grozan, šta će nas zaustaviti?"
*Pindar
**"Rat je onima mio
:koji ga iskusili nisu.
:Ali oni koji su ga propatili
:sa zebnjom u srcu dršću
:kad vide da se približuje..." (''Pjesnik o ratu'')
*Platon
**"Samo su mrtvi vidjeli svršetak rata."
*Ralph Bunche
**"Nema ratobornih naroda, samo ratobornih vođa"
*Film ''Ratna pravila''
**Pukovnik Terry L. Childers: "Misliš ako pratiš pisana pravila u ratu da će sve stvari biti u redu? Ljudi umiru, nekada oni su nevini, ali u ratu nevini ljudi umiru!"
*Film ''Ratovi zvijezda Epizoda V: Imperija uzvraća udarac''
**Gospodar Yoda: "Oh, ''veliki ratnik'', hmm? Rat ne čini nekoga velikim."
*Film ''Rollerball''
**"U nedalekoj budućnosti, ratovi više neće postojati..." (''reklamna rečenica'')
*Thomas Hobbes
**"Izvan državnih zajednica stalno vlada rat svakoga protiv svakoga. Iz ovoga se vidi da se ljudi, dok žive bez zajedničke vlasti koja bi ih sve držala u zajedničkom strahu, nalaze u stanju koja se zove rat, i to u ratu svakoga protiv svakoga (...). U takvom ratu ništa nije nepravedno. U tom ratu svakoga protiv svakoga ništa ne može biti nepravedno. Pojmovima pravog i krivog, pravde i nepravde, ovde nema mjesta. Gdje nema zajedničke vlasti - nema zakona, a gdje nema zakona - nema ni pravde. U ratu su sila i prevara dvije glavne vrline. (...) Strasti, koje navode ljude na mir. Strasti, koje čine ljude sklonim miru, jesu strah od smrti, želja za stvarima koje su potrebne za udoban život i nada da će ih pribaviti svojom radinošću. A razum predlaže pogodna načela za mir na temelju kojih se ljudi mogu pridobiti za sporazum. To su ona načela koja se inače nazivaju „Prirodnim Zakonima.“" (''Levijatan'')
*Torquato Tasso
**"Ko neće mir, neka mu je rat."

Tema


Ljubavnik

1 Citati
*André Maurois
**"Na početku ljubavi ljubavnici govore o budućnosti. Kad se ljubav približava svom kraju govore o prošlosti."
*Honoré de Balzac
**"Ljubavnik ima sve vrline i sve mane koje mužu nedostaju" -
**"Muškarac nipošto ne želi biti prijatelj neke žene, ako može biti njen ljubavnik."
**"Muža će najbolje osvetiti ženin ljubavnik."
*Jean-Baptiste Poquelin Molière
**"Ljubavnik u kući gdje ga srce veže,
::Gleda da ponečim svakog obaveže;
::Čak i psu domaćem želi da ugodi,
::Samo da teškoće lakše prebrodi."
*Marguerite Duras
**"Mi smo ljubavnici i zato ne možemo da prestanemo da se volimo."
*Sasha Guitry
**"Kad bi muškarci bili tako izvrsni ljubavnici kao što pričaju, žene ne bi imale vremena ni da se počešljaju."
*Stephen Leacock
**"Ako žena nađe ljubavnika, onda su tu moguća dva razloga: ili je sita svoga muža ili nije."
*William Shakespeare
**"Ali sudbina htjede da iz gnjevnih krila
::Ljubavnici niknu zlosretni i tužni
::I da svojim padom, kad im stanu bila,
::Porodični razdor prekinu taj ružni." (''Romeo i Julija'', Prolog)

Tema


Prezir

1 Citati
*"Ne, ja ne prezirem slavu, jer čovjek ne prezire ono što ne može dočekati." - Gustave Flaubert
*"Obilježje malih duhova je prezirati ono što ne razumiju." - Sören Kierkegaard
*"Zapamtite: od svih rana, neizlječive su samo one koje zadaje jezik, pogled, podsmijeh i prezrenje." - Honoré de Balzac

Tema


Starost

1 Citati
*Arthur Schopenhauer
**"U starosti čovjek se bolje čuva od nesreće, a u mladosti je bolje podnosi."
*Arthur Wing Pinero
**"Oni koji duboko vole nikad ne ostare; ako i umru od starosti, umru mladi."
*Honoré de Balzac
**"Mladost imamo da bi činili gluposti, a starost da bi za tim glupostima žalili!"
*Ivo Andrić
**"Ako, sa krajnjim naporom, čovjeku koji stari pođe za rukom da se održi uredan i čist, to je sterilizovana čistića apoteke a ne čistoća cvijeta."
*Jonathan Swift
**"Svako želi dug život. Ali niko ne bi htio biti star."
*Jovan Dučić
**"Starost je zloća više nego dobrota."
**"Starost, bolest i sirotinja, ujedinjene, to su neosporno najveća i konačna katastrofa jedne ljudske sudbine."
*Konfučije
**"Još u mladosti treba da odsječeš štap na koji ćeš se oslanjati u starosti."
*Marlon Brando
**"Stariji vjeruju u sve, ljudi srednjih godina sumnjaju u sve, a mladi znaju sve."
*Seneka
**"Ništa nije žalosnije od starca opterećenog godinama, koji osim svoje starosti, nema drugog dokaza da je živio"
*Sokrat
**"Mladi ljudi koji žele da se uzmu naliče na ribice koje se igraju pred ribarskom mrežom: sve žure i guraju se da uđu unutra, dok se nesrećnice koje su već unutra uzalud muče da izađu napolje."

Tema


Nezahvalnost

1 Citati
*Bjørnstjerne Bjørnson
**"Nezahvalnost je nedostatak kulture."
*Goethe
**"Nezahvalnost je ipak oznaka slabih. Ja još nikad nisam vidio da je pravi čovjek nezahvalan."
*Honoré de Balzac
**"Nezahvalni smo možda samo zato što nismo u mogućnosti da se odužimo."
*William Shakespeare
**"O, nezahvalnosti, ti zloduše
::Mermerna srca, kad se pokažeš
::U dječjem liku ti si gnusnija
::Od morske nemani." (''Kralj Lir'')
**"Duvajte da vam prsnu obrazi,
::Vjetrovi! Duvajte! Razbjesnite se!
::Svi slapovi i svi orkani, bljujte
::Dok tornjeve nam sve ne potopite
::I podavite pjevce limene!
::Sumporne munje, brze kao misli,
::Preteče groma koji cijepa hrašće,
::Spržite moju sijedu glavu! A ti,
::Ti grome svepotresajući, spljošti
::Nabreklu svjetsku okruglinu! Smrvi
::Kalupe prirodne i najednom
::Uništi svaku kličicu iz koje
::Nastaje čovjek nezahvalni!" (''Ibid.'')

Tema


Egzistencija

1 Citati
*Erich Fromm
**"Ljubav je jedini zadovoljavajući odgovor na problem ljudske egzistencije."
*Albert Einstein
**"Najvažnija ljudska težnja je težnja za moralnošću u našem djelovanju. Naša unutarnja ravnoteža, čak i naša egzistencija ovisi o tome. Jedino moralnost u našem djelovanju može dati ljepotu i dostojanstvo našem životu."
*Jean-Paul Sartre
**"Čovjek prije svega egzistira, susreće sebe samoga, uranja u svijet - i definiše sebe kasnije."

Tema


Vjera

1 Citati
*Arthur Schopenhauer
**"Vjera je kao i ljubav: ona se ne da nametnuti. Zato i jeste uzaludan svaki trud da se ona državnim mjerama uvede ili učvrsti."
**"Vjere su kao vatra: njima je, da bi svijetlile, potreban mrak."
**"Vjerovanje i znanje odnosi se jedno prema drugome kao ptice na vagi: koliko se jedna spusti, toliko se druga digne."
*Biblija
**"Jer, kao što je tijelo bez duha mrtvo, tako je i vjera
::bez dobrih djela mrtva." (''Jakovljena Poslanica'', 2:26)
*Borislav Pekić
**"Vjera je sve. Ona je moć." (''Atlantida'')
*Film ''Dnevnik lude crnkinje''
**"Vrijeme liječi srce. Vjera liječi sve ostalo." (''reklamna rečenica'')
*Hermann Hesse
**"Nikada nisam živio bez vjere i ne bih niti dana bez nje mogao, ali sam cijeli svoj život mogao bez crkve."
*Isus Krist
**"O ženo! Velika je vjera tvoja! Neka ti bude kako želiš." (''Matej'' 15, 28)
*''Jack Balkin''
**"Pravnici su trgovci vjere: oni trguju na vjeri, oni trguju vjerom. Bez prava, govore nam, ne može biti pravde; sa pravom pravda je barem moguća. Pravo nam nudi obećanje pravde bez da ikada u potpunosti ispunjava to obećanje. Zbog toga je najosnovniji problem jurisprudencije problem vjere u pravo; i najtemeljnije pitanje u jurisprudenciji je pitanje do koje je mjere naša vjera u pravo opravdana. U srcu prava, i filozofije prava, leži problem vjere i idolatrije." (''Ustavno iskupljenje'')
*Konstantin Kavafi
**"Blago onima što vjeruju
::i umiru kao kralj Manojlo
::u dostojno ruho vjere obučeni." (''Manojlo Komnen'')
*Kur'an
**"O vi nevjernici,
::ja se neću klanjati onima kojima se vi klanjate,
::a ni vi se nećete klanjati onome kome se ja klanjam;
::ja se nisam klanjao onima kojima ste se vi klanjali,
::a i vi se niste klanjali onome kome se ja klanjam,
::vama - vaša vjera, a meni - moja!" (''al-Kafirun'', 109:1-6)
**"Vi njih volite, a oni vas ne vole, a vi vjerujete u sve Knjige. Kad vas sretnu, govore: 'Vjerujemo!' - a čim se nađu nasamo, od srdžbe prema vama grizu vrhove prstiju svojih. Reci: 'Umrite od muke!' Allahu su, zaista, dobro poznate misli svačije." (''Ali' Imran'' : 119)
*Film ''Ratovi zvijezda Epizoda IV: Nova nada''
**Darth Vader: "Smatram vaš nedostatak vjere uznemirujućim."
*Sándor Petőfi
**"Gdje je vjera gospodar, tamo je razum sluga čija je dužnost da šuti."
*Ugo Foscolo
**"Tamo gdje vjera nije duboko ukorijenjena u zakone i običaje naroda, obavljanje vjerskih dužnosti samo je trgovina."

Tema


Obmana

1 Citati
*Anatole France
**"Bez obmane bi čovječanstvo umrlo od očaja i dosade."
*Erich Fromm
**"Moderni čovjek živi u obmani da zna što želi, dok u stvari želi ono što se od njega očekuje da želi."

Tema


Razum

1 Citati
*Albert Einstein
**"Zdrav razum je samo pregršt predrasuda koje smo usvojili do osamnaeste."
*Antoine de Rivarol
**"Ako je čovjek dvadeset i četiri sata prije u pravu nego svi drugi, onda ga dvadeset i četiri sata smatraju čovjekom koji nema zdrav razum."
*Baruch Spinoza
**"Kad ljubav hoće da govori, razum mora da ćuti."
**"Ko živi prema vodstvu razuma, želi isto tako drugom dobro, koje za se žudi." (''Etika'' - četvrti dio)
*Bernard Shaw
**"Čovjek koji sluša razum izgubljen je: razum sputava sve one čiji duh nije dovoljno snažan da mu se odupre."
*Bertolt Brecht
**"Ja vjerujem u razum." - ''Život Galilejev''
*Biblija
**"Mudrost je glavno; pribavi mudrost, i za sve imanje
::svoje pribavi razum.
::Podiži je i ona će te uzvisiti, proslaviće te kad je
::zagrliš." (''Poslovice'', 4:7-8)
*Blaise Pascal
**"Srce ima svoje razloge koje razum ne poznaje."
*Émil Cioran
**"Nijedno razumno biće nije bilo predmet kulta, nije postalo slavno, nije ostavilo svoj pečat ni na jednom događaju."
*Frank Herbert
**"Razum je prva žrtva jakih osjećanja." (''Dina'')
*Friedrich Nietzsche
**"Svako posjeduje upravo onoliko taštine koliko mu nedostaje razuma."
*Friedrich von Schiller
**"Blago tebi ako ti razum uvijek u srcu prebiva."
*Gracian
**"Mnogi ne izgube razum samo zato jer ga i nemaju."
*Immanuel Kant
**"Imaj hrabrosti da se služiš sopstvenim razumum."
*Ludwig Andreas Feuerbach
**"Čovjek bez razuma takođe je bez volje. Ko nema razuma, dade se zavesti, zaslijepeti i od drugih upotrijebiti kao sredstvo. Slobodan je i nezavisan samo onaj koji misli."
*Maksim Gorki
**"Zlo je kada snaga živi bez razuma, ali nije ni dobro kada razum živi bez snage."
*Marie von Ebner-Eschenbach
**"Ima ljudi čiji razum svijetli i ljudi čiji razum blista. Prvi rasvjetljuju svoju okolinu, drugi je zamračuju."
*Oscar Wilde
**"Ništa ne može izliječiti dušu osim razuma, kao što ništa ne može izliječiti razum osim duše."
*Sándor Petőfi
**"Gdje je vjera gospodar, tamo je razum sluga čija je dužnost da šuti."
*Toma Akvinski
**"Ljudski zakon ima utoliko svojstvo zakona ukoliko je u skladu sa zdravim razumum. Kad je, naprotiv, jedan zakon u suprotnosti za zdravim razumum, naziva se nepravednim zakonom; u takvom slučaju prestaje biti zakonom i više postaje činom nasilja." (''Suma teologije'')
*Vissarion Belinsky
**"Najveća se slabost razuma sastoji u nepovjerljivosti prema snazi razuma."

Tema


Glupost

1 Citati
* Albert Einstein
** "Samo su dvije stvari na svijetu beskonačne, svemir i ljudska glupost, samo što za svemir još nismo sigurni."
* Alexandre Dumas
** "Ma kako dobro čovjek govorio, kada previše govori, uvijek na kraju kaže neku glupost."
* Arthur Schopenhauer
** "Da je čovječanstvo odvajkada bilo razumno, historija ne bi bila dugačka hronika gluposti i zločina."
** "U svijetu uglavnom caruje zlo, a glavnu riječ ima glupost."
* Bernard Shaw
** "Opasno je da budete iskreni ako niste i glupi."
* Edward Abbey
** "Pojedinac zaista može biti glup, ali definicija gluposti je timski rad."
* Elbert Hubbard
** "Genij može imati svoje granice, ali glupost nije tako hendikepirana."
* Goethe
** "Pametnom čovjeku ne događaju se sitne gluposti."
** "Podcjenjivati neprijatelja prije smrti je glupost, poslije pobjede podlost."
* Gustave Flaubert
** "Glupost je nesalomljiva: sve što naleti na nju mora se razbiti."
** "Šta znači biti slavan? - Postići da se govori mnogo gluposti na vaš račun."
* Honoré de Balzac
** "Mladost imamo da bi činili gluposti, a starost da bi za tim glupostima žalili!"
* John Maxwell Coetzee
** "Kao i mnoge stvari u posljednje vrijeme, ostavljam ga osjećajući se glupo, sličan čovjeku koji je odavno zalutao ali i dalje hita putem koji možda nikuda ne vodi." (''Čekajući barbare'')
* Konfučije
** "Priroda nam je dala po dva oka i po dva uha a samo jedan jezik, da bismo mogli više gledati i slušati a manje govoriti, jer se nikad ne može reći toliko mudrosti koliko se može prešutjeti gluposti."
** "Zbog jedne riječi čovjeka često smatraju mudrim, a zbog jedne riječi često ga smatraju glupim. Uistinu moramo dobro paziti što govorimo."
* Miroslav Krleža
** "Tebi, o, gluposti ljudska, udaram himnu o bubanj,
::(...)
::Danas paseš ko krava nad grobom glupe Evrope,
::ne umijući drugo nego mahati repom." (''Tebi, o, gluposti ljudska''; 1919.)
* Oscar Wilde
** "Ništa nije grijeh osim gluposti."
** "Opasno je biti iskren ako nisi glup."
* Seneka
** "Između ostalih nevolja, glupost ima i ovu osobinu - uvijek se ponavlja."
* Spencer Johnson
** "Čovjek mora odabrati: ili uzdržljivost i pamet, ili vino i glupost."

Tema


Dijete

1 Citati
*Aleksandar S. Nil
**"Dijete treba pustiti da odraste brzinom koja njemu odgovara. Mnogi roditelji čine užasne greške pokušavajući da nametnu korak odrastanja."
**"Djeca su mudra. Na ljubav će odgovoriti ljubavlju, a na mržnju mržnjom. Lahko će prihvatiti disciplinu timskog tipa."
**"Od djeteta ne treba tražiti da se suočava sa odgovornošću za koji nije spremno, niti ga treba opterećivati odlukama za čije donošenje nije dovoljno odraslo."
*Bernard Shaw
**"Kad udarite dijete, nastojte da to bude u bijesu, čak i po cijenu da ga osakatite. Hladnokrvni udarac niti se može, niti bi se smio oprostiti."
**"Život je plamen koji uvijek gori, ali se opet ponovo zapali svaki put kad se dijete rodi."
*Biblija
**"Djeco! Slušajte svoje roditelje u Gospodinu, jer je ovo
::pravo!" (''Poslanica Efežanima'', 6:4)
*Ciceron
**"Čovjek ljut i pijan, i dijete govore isto."
*Fjodor Dostojevski
**"Svi ideali svijeta ne vrijede suze jednog djeteta."
*Gabriela Mistral
**"Krivi smo za mnoge propuste i pogreške, ali naš je najveći zločin zlostavljanje djece, negiranje temelja života. Mnoge stvari mogu čekati, ali djeca ne mogu. Njima ne možemo odgovoriti „sutra”, oni traže „danas“.“
*Hegel
**"Život djece je smrt roditelja..Divljaci Sjeverne Amerike ubijaju svoje roditelje. Mi činimo isto.."
*Film ''Gattaca''
**Vincent Freeman: "Nekada su govorili kako dijete začeto u ljubavi ima veće šanse da bude sretno. To više ne govore."
*Goethe
**"Najveći čovjek uvijek ostaje dijete."
*Hans Kelsen
**"Nije dobro kazati: ''Dijete mora ići u školu zato što mu otac naređuje'', nego valja kazati: ''Zato što treba slušati očeva naređenja''." (''O osnovnoj normi'')
*Heraklit
**"Čovjek postaje najbliži sebi kada postigne onakvu ozbiljnost koju ima dijete dok se igra."
*James Griffin
**"Mnoga djeca su prirodni metafizičari. U ranoj dobi (šest? sedam?) oni se propituju o takvim stvarima kao što su antinomije prostora i vremena, šta je duša, prikladnost uzročnih dokaza Božijeg postojanja. A onda učitelji, i drugi zahtjevi svakodnevnice, protjeraju radoznalost iz njihovog uma." (''A Short Intelectual Autobiography'')
*Jean-Jacques Rousseau
**"Ništa značajnije ne može učiniti otac za svoju djecu, nego to da voli njihovu majku."
*Kahlil Gibran
**"Očuvaj me od mudrosti koja ne plače, filozofije koja se ne smije i veličine koja se ne klanja pred djecom."
**"Vaša djeca nisu vaša djeca.
:Ona dolaze kroz vas, ali ne od vas.
:I premda su s vama, ne pripadaju vama.
:Možete im dati svoju ljubav, ali ne i svoje misli,
:Jer, oni imaju vlastite misli... "
*Khaled Hosseini
**"Djeca nisu bojanke. Ne možeš da ih ispuniš svojim omiljenim bojama." (''Lovac na zmajeve'')
*Kur'an
**"Nezamislivo je da Allah ima dijete, hvaljen neka je On! Kad nešto odluči, On za to rekne samo: "Budi!" - i ono bude." (''Mermjema'', 35.)
*Majka Tereza
**"Svako dijete je neprocjenjivo vrijedno. Svako je Božije stvorenje."
*Maksim Gorki
**"Djeca - to su naše sutrašnje sudije."
*Michel de Montaigne
**"Šta dijete može samo učiniti, neka učini samo."
*Miguel de Cervantes
**"Svaki čovjek je dijete svojih postupaka."
*Peter Rosegger
**"Dijete je knjiga iz koje čitamo i u koju bismo trebali pisati."
*Plutarh
**"Podnosimo pogreške svojih prijatelja, pa zašto onda ne bismo podnosili i pogreške vlastite djece."
**"Uopšte je potrebno da djecu čuvamo od društva loših ljudi jer uvijek nešto od njihove zloće ostane u dječijem srcu."
*Vaso Pelagić
**"Odvojite dijete od društva i ostavite ga u šumi sa svinjama, i ono će, ako ga životinje ne pojedu, postati divlje i pasti travu sa ostalom marvom."
*William Shakespeare
**"...kako oštrije od zuba gujinog rani
::kada nezahvalno imamo dijete!" (''Kralj Lir'')

Tema


Rad

1 Citati
*Don Marquis
**"Kad vam neko kaže da je do bogatstva došao napornim radom, pitajte ga – čijim?"
*Edgar Bergen
**"Težak rad još nikoga nije ubio, ali zašto izazivati sudbinu?"
*Elbert Hubbard
**"Jedan stroj može zamijeniti 50 običnih radnika, ali nijedan stroj ne može zamijeniti jednog genijalca."
*Friedrich Rückert
**"Sreća samo ponekad pomaže, rad uvijek."
*Goethe
**"Misliti je lako, raditi teško, raditi slijedeći svoju zamisao najteža je stvar na svijetu."
*Grlom u jagode
**"Ne mogu oni tako malo da plate koliko ja malo mogu da radim"
*Jerome K. Jerome
**"Nemoguće je uživati u odmoru ako se prije dobro ne umorite."
*Josip Broz Tito
**"Radimo kao da ćemo 100 godina živjeti, pripremamo se kao da će sutra rat."
*Ljubiša Samardžić
**"Za mene rad nije obaveza, niti šansa kao u Americi, ni navika kao u Engleskoj ili prokletstvo kao što je kod nas. Za mene je rad volja, trajanje i smisao života. Naučio sam to davno, jedino ćete radom pobijediti nadolazeće godine, jer sve nas čeka vječiti mrak." (za ''Republiku'')
*Maksim Gorki
**"Kad je rad prisila, tada je život robija."
**"Siromaštvo, glad i bolesti, eto, što ljudima pruža njihov rad. Sve je protiv nas - mi izdišemo cijelog svog života iz dana u dan na radu, uvijek u prljavštini, u obmani, a našim se znojem slade i prejedaju drugi, i drže nas kao pse na lancu, u neznanju - ništa ne znamo i u strahu smo - svačega se plašimo! Naš je život - noć, mračna noć!" - ''Mati''
*Marko Aurelije
**"Istrajan rad sve pobeđuje"
*Oriana Fallaci
**"Rad je ucjena koja ostaje ucjenom čak i kad ti se sviđa. Uvijek radiš za nekoga, nikad za sebe. Radiš uvijek s mukom, nikad s radošću. I nikad u trenutku, u vrijeme kad bi ko želio raditi. Iako ne ovisiš ni o kome i obrađuješ svoj komadić zemlje, moraš kopati kad to hoće sunce i kiša i godišnja doba." (''Pismo nerođenu djetetu'')
*Richard Bach
**"Nikad nećete dobiti želju, a da pritom niste dobili i moć da je ispunite. Ipak, možda ćete za njeno ostvarenje morati raditi."
*Robert Frost
**"Svijet je pun ljudi dobre volje, jedni su voljni raditi, a drugi su voljni pustiti ih da rade."
*Sokrat
**"Ljenjivci nisu samo oni koji ne rade, već i oni koji mogu da rade bolje."

Tema


Slava

1 Citati
*Aristotel
**"Slava pripada onima koji su sebi dovoljni."
*Dante Alighieri
**"Put koji vodi k slavi nikada nije posut cvijećem."
*Émil Cioran
**"Nijedno razumno biće nije bilo predmet kulta, nije postalo slavno, nije ostavilo svoj pečat ni na jednom događaju."
*Friedrich Hebbel
**"Izbjegavaj sramotu, ali ne traži slavu, jer ništa nije tako skupo kao slava."
*Gracian
**"Ništa ne može tako probuditi častoljublje kao zvuk tuđe slave."
*Gustave Flaubert
**"Ne, ja ne prezirem slavu, jer čovjek ne prezire ono što ne može dočekati."
**"Šta znači biti slavan? - Postići da se govori mnogo gluposti na vaš račun."
*Honoré de Balzac
**"Slava je otrov koji treba uzimati u malim dozama."
**"Slava je sunce mrtvih"
**"Život muškarca je slava, život žene - ljubav."
*Ivan Mažuranić
**"Krv vojnika učinila je vođe slavnima."
*Jasna Zlokić
**"Ko zna, možda se tek sada proslavim u svijetu. Nikada nije kasno, neki postanu popularni kao 80-godišnjaci. Bitno je da imate volje. Moja pjesma postala je hit u Švedskoj zahvaljujući internetu. Zaista je paradoksalno da nas taj internet toliko spaja, a istovremeno se uz njega toliko otuđujemo." (''za "Večernji list"'')
*Jovan Dučić
**"Slava, to je jedina čovjekova sreća koja nije spokojna, i koja je najskuplje plaćena."
*Konfučije
**"Nas koji smo jednom poljem slave prošli, bilo je mnogo, pa što je ostalo? Tek humak zemlje, na kojem se žari crveni korov svako proljeće."
**"Naša najveća slava nije u tome da nikada ne padnemo, već da se svaki put kad padnemo podignemo."
*Konstantin Kavafi
**"Slava onima koji se u svom životu
::obavezaše i braniše svoje Termopile." (''Termopili'')
*Pablo Picasso
**"Tragedija slave je u tome da moraš izgubiti previše vremena da bi ostao slavan."
*Publius Cornelius Tacitus
**"Mudraci se oslobađaju strasti za slavom."
*William Shakespeare
**"Slava je poput krugova na vodi; snaga im se smanjuje sve dok se ne izgube."

Tema


Želja

1 Citati
*Buda
**"Neispunjavanje želje je patnja. Mudro je ne željeti."
*Chrétien de Troyes
**"Moja se bol razlikuje od svih drugih; ona mi se sviđa, raduje me; moja je bol ono što želim i moja je patnja moje zdravlje. Čemu dakle da se žalim, moja bol dolazi iz moje želje; moja želja postaje moja bol, ali mi je toliko ugodno to željeti da divno patim, i toliko je radosti u mojoj patnji da uživam u bolesti."
*Epiktet
**"Ne žalosti čovjeka siromaštvo, već želja."
*Erich Fromm
**"Moderni čovjek živi u obmani da zna što želi, dok u stvari želi ono što se od njega očekuje da želi."
*Lao Tse
**"Ko želi slatko, treba podnijeti i gorko."
*Richard Bach
**"Nikad nećete dobiti želju, a da pritom niste dobili i moć da je ispunite. Ipak, možda ćete za njeno ostvarenje morati raditi."
*Salvador Dali
**"Najiskrenije želje žene moraju se proučavati sa njenih zatvorenih očiju."
*Vlastimir Đuza Stojiljković
**"U karijeri nisam imao neke posebno značajne uloge. Nisam tako građen da mogu odigrati nešto markantno. Provlačio sam se, pomagao, bio sparing partner... Igrao možda nekoliko glavnih uloga, ali, to je možda i bolje. Nikada nisam imao jaku želju da dobijem neku ulogu jer ko ima jaku želju, on jako i propadne. Te sam se klonio jakih želja." (''za "Blic"'')

Tema


Diktatura

1 Citati
*Alberto Moravia
**"Diktature su jednosmjerne ulice. U demokratiji dozvoljen je saobraćaj u oba smjera."
*Mirjana Karanović
**"Psihički je puno lakše živjeti u diktaturi nego u demokratiji. U diktaturi odluke donose drugi i vi ste prisiljeni ponašati se na određeni način. Imate alibi za svoj bijedni i neuspješni život."
*Predrag Matvejević
**"U zemljama s demokratijom sud te osudi i odmah ideš u zatvor. Na našim prostorima postoji jedan hibrid demokratije i diktature kojeg ja zovem demokratura. Neko od glavešina telefonom nazove drugog i kaže: ''Nemojte ga zatvarati, to nam sada ne služi''. U drugoj situaciji bi rekli: ''Pritvorite ga, to nam odgovara, vidite šta nam radi...''. No, ja se ne bojim da ću uistinu biti uhapšen, Hrvatska se ne bi usudila da me zatvori!" (''Dnevni avaz'', 02.01.2007.)

Tema


Jelo

1 Citati
*Bernard Shaw
**"Nema iskrenije ljubavi, nego što je ljubav prema jelu."
*Miguel de Cervantes
**"Glad je najbolji začin jelu."
*Seneka
**"Čovjek treba više da razmišlja sa kim jede i pije nego šta jede i pije."
*Sokrat
**"Ne živi se da se jede već se jede da se živi."

Tema


Opasnost

1 Citati
*Albert Einstein
**"Svijetu ne prijeti opasnost od ljudi koji čine zlo nego od onih koji to dopuštaju."
*Alberto Moravia
**"Opasno je samo nagađati,a žalosno je kad to i tačno pogodite."
*Friedrich Nietzsche
**"Srce puno hrabrosti i dobrote treba od vremena do vremena nešto opasnosti, inače mu svijet postaje nesnosan."
*Jean de La Fontaine
**"Ništa nije tako opasno kao prijatelj neznalica; više bi vrijedio pametan neprijatelj."
*Leonid S. Sukhorukov
**"Oni koji rizikuje ništa rizik biti ništa."
*Ralph Waldo Emerson
**"Mudar čovjek u oluji Bogu se moli, ne za izbavljenje iz opasnosti već za izbavljenje od straha. Oluja iznutra je ta koja ga ugrožava a ne oluja izvana."
*Robert Boyle
**"Najbolji način za otklanjanje opasnosti jeste da joj se hrabro suprotstavimo."
*Voltaire
**"Opasno je biti u pravu u stvarima u kojima su nadležne vlasti u krivu."

Tema


Sunce

1 Citati
*Alija Dubočanin
**"Istina, postoji poniženje
:koje se rađa sa suncem, ali,
:sa suncem ne zalazi.
:I u snu, postoji poniženje
:svakodnevnog Prometeja."
:(''Danas je drugi maj'')
*Georg Lichtenberg
**"Nije važno što sunce u nekim državama ne zalazi, kako se nekoć hvalila Španija; naprotiv, važno je ono u tim državama što sunce na svom putu može vidjeti."
*Goethe
**"Nema sunca bez svjetlosti, ni čovjeka bez ljubavi."
*Heraklit
**"Sunce nije samo svaki dan novo nego je uvijek i neprestano novo."
*Jim Morrison
**"Ako se jednom probudim i ne vidim sunce, ili sam mrtav ili sunce..."
*Pablo Picasso
**"Od mrlje se ne može načiniti sunce, niti od sunca mrlju."
*Phil Bosmans
**"Cvijet treba sunce da postane cvijet, čovjek ljubav da postane čovjek."

Tema


Sadašnjost

1 Citati
*Elfriede Jelinek
**"ako nemate sadašnjost, morate se pobrinuti za budućnost (...) prvo moram izgraditi status, koji će mi dati za pravo, da uopće SMIJEM imati budućnost. budućnost je luksuz. toga nema u izobilju." (''Ljubavnice'')
*Norman Vincent Peale
**"Živite dan po dan i obavljajte posao po posao. A zatim produžite prema onome što dolazi poslije. To ima smisla. Ne pokušavajte živjeti u prošlosti, sadašnjosti i budućnosti sve u isti čas. Uspješan je čovjek koji se naučio živjeti samo u sadašnjosti, ali se uvijek kreće prema onome što dolazi poslije."
*Paulo Coelho
**"Sretan je onaj čovjek koji uspije živjeti u sadašnjosti."
*Pjotr Demjanovič Uspenski
**"Sadašnjim nazivamo trenutak prijelaza budućeg u prošlo tj. trenutak prijelaza iz jednog nepostojanja u drugo. Samo u tom kratkom trenutku pojava za nas zbiljski postoji; prije toga je postojala u mogućnosti, a poslije toga će postojati u sjećanju. A taj kratki trenutak je zapravo fikcija. On nema dimenzije. S punim pravom možemo reći da sadašnjost ne postoji. Nikada je ne možemo uhvatiti. Ono što smo uhvatili uvijek je prošlo". (''Tertium Organum'')
*Pjotr Iljič Čajkovski
**"Žalim prošlost, nadam se budućnosti, nezadovoljan sa sadošnošću - to je moj život."

Tema


Dan

1 Citati
*Albert Camus
**"Jedan savjet, prijatelju: ne čekaj Sudnji dan – svaki je dan sudnji."
*E. E. Cummings
**"Svaki dan bez smijeha uludo je potrošen."
*Franz Kafka
**"Dan je velika opsjena."
*Friedrich Nietzsche
**"Najbolji način da se svaki dan započne dobro jeste da pri buđenju mislite na to ne biste li toga dana barem jednoga čovjeka mogli obradovati."
*Henry David Thoreau
**"Samo nam onaj dan svane u kojem smo mi budni! Ima više dana nego svitanja."
*Jorge Luis Borges
**"Godine samoće su ga naučile da dani, kada se zatvore u sjećanje, teže da se izjednače, ali da nema nijednog dana, ni zatvorskog ni bolničkog, koje ne nosi iznenađenja, koji ne vuče za sobom mrežu minimalnih iznenađenja." (''Čekanje'')
*Madonna
**"Bolje je živjeti jedan dan kao lav, nego sto kao ovca."
*Mark Twain
**"Daj svakom danu šansu da bude najljepši u tvom životu."
*Norman Vincent Peale
**"Živite dan po dan i obavljajte posao po posao. A zatim produžite prema onome što dolazi poslije. To ima smisla. Ne pokušavajte živjeti u prošlosti, sadašnjosti i budućnosti sve u isti čas. Uspješan je čovjek koji se naučio živjeti samo u sadašnjosti, ali se uvijek kreće prema onome što dolazi poslije."
*Scarlet O'Hara, film Prohujalo s vihorom
**"Sutra ću misliti o tome. Sutra ću pronaći način da ga vratim. Na kraju krajeva, sutra je novi dan..."

Tema


Borba

1 Citati
*Bjørnstjerne Bjørnson
**"Ondje gdje nema nikakve borbe, ne može biti niti pobjede."
*Dmitrij Ivanovič Pisarev
**"Ljudi pametni i energični bore se do kraja, a ljudi glupi i beskorisni pokoravaju se bez ikakve borbe svim sitnim slučajnostima svog besmislenog postojanja."
*Helen Keller
**"Posrćem, padam, ustajem...Teškom mukom nastavljam dalje, ali idem naprijed...Sve sam željnija i sve više i više se penjem. Nazirem sve širi horizont. Svaka je borba - pobjeda."
*Kur'an
**"I borite se na Allahovom putu protiv onih koji se bore protiv vas, ali vi ne otpočinjite borbu! – Allah, doista, ne voli one koji zapovijedaju kvagu." (''Krava'', 2:190)
**"A zašto se vi ne biste borili na Allahovom putu za potlačene, za muškarce i žene i djecu, koji uzvikuju: "Gospodaru naš, izbavi nas iz ovoga grada, čiji su stanovnici nasilnici (...)"" (''Žene'', 4:75)
*Martin Luther King, Jr.
**"Ako vi u vašoj borbi ne odolite iskušenju da upotrijebite silu, dolazeće generacije moraće za žetvu imati dugu i neutješnu noć."
*Rudolf von Jhering
**"Borba je njegov dan i njegova noć!(...) ta borba... nije prokletstvo, nego blagoslov." (''Borba za pravo'' - ''o pravu'')
*Václav Havel
**"Dok smo se morali boriti za slobodu, znali smo šta nam je cilj. Sad imamo slobodu i ne znamo više šta želimo."
*Zvonimir Suljada
**"Život je borba, a Borba košta 5 dinara."

Tema


Ćutanje

1 Citati
*Abraham Lincoln
**"Bolje je šutjeti i biti smatran budalom nego progovoriti i odstraniti svaku sumnju."
*Antoine de Rivarol
**"Biti pametan znači razlikovati istine koje treba reći od onih koje treba prešutjeti."
*Arne Garborg
**"Niko nije sasvim obrazovan prije nego što nauči šutjeti."
*Arthur Schopenhauer
**"U svakom je slučaju bolje da se razboritost pokaže onim što se prešuti nego onim što se kaže."
*Ausonius
**"Nijednom čovjeku ne godi ćutanje. Meni najviše prija kada govore, ali kratko."
*Dean Koontz
**"Pravo prijateljstvo nastaje onda, kada ćutanje između dva čovjeka postane prijatno."
*Francis Bacon
**"Ćutanje je odmor duše."
*François de La Rochefoucauld
**"Šutnja je najbolja odluka onog koji nije siguran u sebe."
*Jean de La Bruyère
**"Prava je muka kada čovjek nema dovoljno duha da bi govorio, a ni dovoljno pameti da bi ćutao."
*Kahlil Gibran
**"Klonim se ljudi koji misle da je drskost hrabrost, a nježnost kukavnost. A klonim se i onih koji misle da je brbljanje mudrost, a šutnja neznanje."
*Robert Louis Stevenson
**"Najokrutnije laži često su izrečene šutnjom."
*Seneka
**"Šta hoćeš da drugi prešute prvo prešuti sam."
**"Velika je stvar znati pravo vrijeme govora i šutnje."
*Stanisław Jerzy Lec
**"Onome koji šuti nemoguće je oduzeti riječ."
*Sveti Nikodim Agiorit
**"Neophodno je znati kako treba upravljati jezikom i obuzdavati ga. Pokretač jezika je srce. Čime je puno srce, to se izliva preko jezika. Ali i obratno, ono što se preko jezika izlilo, jače i dublje se usađuje u srce. Dobra osjećanja su ćutljiva, a samoljubiva žele da budu objavljena. Mnogogovorljivost u većini slučajeva dolazi iz neke gorde samouvjerenosti. Uobražavajući da mnogo znamo i da je naše mišljenje o nečemu tačno, osjećamo nesavladivu potrebu da naširoko i nadugačko, s mnogim ponavljanjima predamo to mišljenje i drugim, namećući im se netraženi za učitelje, verujući da učimo one koji često znaju stvari daleko bolje nego mi. Ovo što smo rekli odnosi se bar na slučajeve kada je ono o čemu se govori koliko toliko dostojno pažnje. U većini pak slučajeva mnogogovorljivost je isto što i prazno pričanje i nema riječi kojima bi se iskazalo kakva sve zla od te rđave navike dolaze. Mnogogovorljivost otvara vrata duše kroz koja odilazi srdačna toplina, a tim više to čine prazni razgovori. Oni odvlače čovjekovu pažnju od njega samog i u srcu, na koje se ne pazi, počinju se potkradati strasna osjećanja i želje. Po koji put to biva u tolikoj mjeri da kad se prazni razgovori završe, u srcu se nađe ne samo pristanak nego i odluka da se pristupi strasnim djelima."

Tema


Bijeda

1 Citati
*Andrew Carnegie
**"Ja sam se rodio u bijedi, pa ipak ne bih svoje djetinjstvo mijenjao za ono bogataških sinova. Šta oni znaju o porodičnoj radosti? Šta znaju o majci koja radi kao guvernanta, pralja, kuharica, učiteljica, a koja je ujedno i uzorna supruga?"
*Arthur Schopenhauer
**"U samoći bijednik osjeća svu svoju bijedu; veliki duh svu svoju veličinu."
*Branko Ćopić
**"Gdje su među ljudima granice? Nema u čovjeku ni Vlaha ni Turčina. Postoji samo golema ljudska bijeda i nevolja. Jednako i vlaška i turska."
*Goethe
**"Ah, najjača kušnja je bijeda. I najmudrije ribe glad tjera na udicu."
*Henry David Thoreau
**"Ako bijeda voli društvo, ima ga dovoljno."
*Miroslav Krleža
**"Bijeda se vuče blatom, krvavi bagoš pljuje,
::ugriz je bijede bijesan ko ugriz krvave kuje." (''Mržnja'')

Tema


Oči

1 Citati
*Alain Finkielkraut
**"Ako vas ljubav čini slijepim, njeno opadanje, nasuprot tome, pretvara vas u strogo i nikad zadovoljno oko."
*Ana Nikolić
**"Ljepota žene ogleda se u njenim očima. Možeš da ideš kod kozmetičara, ovamo-tamo, ali ako nisi sretna i ispunjena emotivno... onda ne možeš ni da budeš lijepa i privlačna. Sve je to u glavi. Možeš da imaš, naprimjer, super frizuru i šminku, ali ako su ti oči tužne, sve pada u vodu." (za ''Blic'')
*Antoine de Saint-Exupéry
**"Čovjek samo srcem dobro vidi. Suština se očima ne da sagledati." (''Mali princ'')
*Georges Clemenceau
**"Čast onima koji ne obaraju oči pred sudbinom."
*Gotthold Ephraim Lessing
**"Zašto ne slikamo neposredno očima? Koliko se toga gubi na dugom putu od oka preko ruke do kista."
*Heraklit
**"Oči i uši su ljudima zli svjedoci ako imaju barbarske duše."
*Kahlil Gibran
**"Čovječije je oko povećalo; pokazuje mu zemlju većom nego što jest."
**"Što ti je veća radost ili žalost, to ti je manji svijet u očima."
*Mahatma Gandhi
**"Oko za oko i cijeli svijet bi bio slijep."
*Martin Luther
**"Ona stara: oko za oko - će nas na kraju sve učiniti slijepim."
*Michel Tournier
**"Kad su oči žene zamagljene suzama, onda je muškarac taj koji ne vidi jasno."
*Miguel de Cervantes
**"Prodavcu je dovoljno jedno oko, kupcu nije dovoljno ni sto očiju."
*Napoleon Bonaparta
**"Lijepa se žena sviđa očima, dobra žena sviđa se srcu; jedna je dragulj, druga riznica."
*Nikola Tesla
**"Nikad ne vjeruj sjaju u očima žene! To je vjerovatno svjetlo što prodire kroz njenu šuplju glavu."
*Nizami
**"Očima kao u gazele, mogla je u svakom trenu, iz zasjede, jednim jedinim pogledom hiljadu duša prostrijeliti. Šta rekoh? Jednim treptajem oka mogla je sav svijet usmrtiti." (''Medžnun i Lejla'')
*Phineas Fletcher
**"Jezik ljubavi nalazi se u očima."
*Salvador Dali
**"Najiskrenije želje žene moraju se proučavati sa njenih zatvorenih očiju."
*Victor Hugo
**„Kada ti se žena obraća uvijek slušaj šta ti govori očima.“
*William Shakespeare
**"Dobro otvori oči kad se ženiš, a poslije ih zatvori !"
**"Koliko bi očiju trebao imati čovjek da opazi sreću koja ga okružuje?"
**"Ljubav ne gleda očima, već dušom; zato je krilati Amor na slikama slijep."
**"Lubav se rađa, živi i umire u očima!"

Tema


Pisac

1 Citati
*Abdulah Sidran
**"Ljubavlju gori nebo, i mrljaju pisci
::ruke indigom ko djeca dudom" (''Uzevši kost i meso'')
*Alan de Botton
**"Mnogi pisci su depresivni, a ja sam skloniji tjeskobi i melanholiji. Oduvijek sam imao mnogo živaca i stalo mi je da iskoristim svaki dan. Neobično je kod pisanja to što nikada ne znaš kad radiš. To me frustrira do srži jer se volim držati strukture. Biti pisac znači da nikada ne radiš dovoljno i to je jedna vrsta mučenja." (za ''Globus'')
*Aleksandar Hemon
**"O ratu treba govoriti historija. To što je moja situacija uvezana s kolektivnim iskustvom, dio je neke jave. Ali, moja slika je individualna. Nikoga ne predstavljam... Novinar treba govoriti istinu o životu, historičari trebaju govoriti istinu, političari također. A, pisac može maštati." (za ''Večernje novosti'')
*Bob Dylan
**"Dođite pisci i kritičari i vašim perima ispišite proročanstvo."
*Flannery O'Connor
**"Gdje god da odem, uvijek se nađe neko da me pita: da li mislim da sistem visokog obrazovanja uništava pisca? Mislim da ga to ne može potpuno uništiti - jer puno dijela popularne literature upravo su napisali pisci koji su imali baš takvo visoko obrazovanje."
*Jorge Luis Borges
**"Činjenica je da svaki pisac ''stvara'' svoje pretače. Njegovo djelo preinačuje naš pojam o prošlosti, kao što će preinačiti i budućnost." (''Kafka i njegove pretače'')
*Nedžad Ibrišimović
**"Ja sam gotovo neprekidno, cio dan i cijelu noć pisac, čak, nekako, čini mi se, i ispod dana i ispod noći da sam pisac, veoma često zaboravljam da imam tijelo, da sam u njemu, da ga pokrećem, da se njime služim i, kad ovo kažem, naročito su mi s uma smetnuta leđa i potiljak (...)" ("Moja muslimanska triologija" - decembra, 1990. - ''Ruhani i šejtani inspiracija'')
**"Kako li veliki pisci gledaju na male pisce? Da li onako kao što general gleda na vojnike? ili bogataš na siromahe? ili onako kao što ljepotica gleda?" (Ibid.)
**"O svojoj vlastitoj knjizi mogu misliti jedno, a neko drugi nešto drugo. Čak i kada živi svoju knjigu, pisac se njome ograđuje. Nije li onda slava i poznatost spisateljev paradoks?" (Ibid.)
*Paulo Coelho
**"Najveći pisci današnjice se prezivaju ateisti ili agnostici zato što se boje priznati da postoji misteriozna granica, sviđalo se to nama ili ne, i to ih čini inferiornim."
*Virginia Woolf
**"Fatalno je za pisca da stalno misli na svoj spol; isto je tako fatalno živjeti prosto i jednostavno kao muškarac ili žena."

Tema


Bogataš

1 Citati
*Alexandre Dumas
**"Budete li pokazivali da vam je nešto potrebno, niko vam neće ništa dati; želite li se obogatiti treba izigravati bogataša."
*Antoine de Rivarol
**"Nažalost, postoje vrline koje mogu pokazivati samo bogataši."
**"Treba imati apetit siromaha da bi se uživalo u bogatstvu bogataša."
*Friedrich Rückert
**"Bogataš se i u tuđini osjeća kao kod kuće, a siromah je tuđin i u svojoj kući."
*Robert G. Ingersoll
**"Malo bogataša posjeduje svoju imovinu. Imovina njih posjeduje."

Tema


Karakter

1 Citati
*Béla Hamvas
**"Odbaciš li čin, iz njega će izrasti stav. Odbaciš li stav, iz njega će izrasti karakter. Odbaciš li karakter iz njega će izrasti sudbina."
*David Lloyd George
**"Nema ništa fatalnije za karakter nego napola završeni poslovi."
*Friedrich von Schiller
**"Nesreća je što ljudi dobra srca tako rado odlaze u drugu krajnost, ako neki nedostojni karakteri iznevjere njihova mišljenja."
*Helen Keller
**"Karakter se ne može razviti kroz lakoću i mir. Jedino kroz iskušenja i patnju se duša može ojačati, vizija pojasniti, ambicija inspirirati i uspjeh postići."
*Heraklit
**"Karakter čovjeka je njegova sudbina."
*Konfučije
** "Samo ljudi najuzvišenijeg i najnižeg karaktera se ne mijenjaju."
*Martin Luther King, Jr.
**"Ja imam san da će moje četvero djece jednoga dana živjeti u naciji u kojoj niko o njima neće donositi sud po osnovu boje kože nego po osnovu njihovog karaktera."

Tema


Nepravda

1 Citati
*Arturo Graf
**"Znanje i pravda govore, dok neznanje i nepravda urliču."
*Baltazar Bogišić
**"Najveća je nepravda kad ko od zla djela svog još i korist kakvu ima." (''Opšti imovinski zakonik za Crnu Goru'', čl. 1028.)
*Biblija
**Teško onima koji postavljaju zakone nepravedne i koji pišu nepravdu, / Da odbiju od suda uboge, i da otimaju pravicu siromasima naroda mog, da bi im plen bile udovice i sirote grabež." (''Isaija'', 10:1-2)
*Blaise Pascal
**"''Nepravda''. - Opasno je reći narodu da zakoni nisu pravedni, jer on im se pokorava samo zato što misli da su pravedni. Zbog toga mu u isto vrijeme treba reći da im se mora pokoravati zato što su zakoni, kao što se mora pokoravati nadređenima, ne zato što su pravedni već što su nadređeni. Na taj način, svaka pobuna se spriječava ako se to uspije dati do znanja, i šta je prava odrednica pravde." (''Misli'')
*Branislav Nušić
**"Pravda je često puta teža ljudima od nepravde."
*Carl Schurz
**"Kada je pravda, da ostane pravda; kada je nepravda da se napravi Pravda."
*Ciceron
**"(...) [T]reba da objasnimo narav prava, a nju valja tražiti u čovjekovoj naravi (...) [N]ajučeniji muževi smatrali su prikladnim da krenu od zakona. Jesu li imali pravo? Jesu, ako je zakon, prema samoj njihovoj odrednici, najviši um usađen u prirodu, koji nalaže ono što valja činiti a zabranjuje suprotno. Taj isti um, kada je u ljudskom duhu utvrđen i potpun, jest zakon (...) [P]očetak prava treba tražiti u zakonu. Jer zakon je sila prirode, on je duh i um razboritog čovjeka, mjerilo pravde i nepravde." (''Zakoni'', v-vi)
**"Najveće pravo, najveća nepravda." (''Summum ius, summa iniuria'')
*Epikur
**"Za sva živa bića koja nisu mogla sklopiti ugovore o tome da jedni drugima ne nanose štetu ništa nije ni pravedno ni nepravedno. A isto vrijedi i za narode koji nisu mogli ili nisu htjeli sklopiti ugovore da jedni drugima ne nanose štetu." (''Maksime'', XXXVII)
**"Nepravda nije po sebi zlo, nego to postaje kada se čovjek boji sluteći da neće ostati neprimijećen izvršiteljima kazne, koji su postavljeni da paze na takve stvari." (''Ibid.'', XXXIV)
*François de La Rochefoucauld
**"Osveta je uvijek posljedica slabosti duše koja ne može da podnese nepravdu."
*Friedrich von Schiller
**"Sretnim nazivam onoga koji, da bi uživao, ne mora činiti nepravdu, a da postupa pravedno, ne mora se odricati."
*Ivan Mažuranić
**"Ko je nepravedan u kući svojoj, prirodno je, da mu se izvan kuće ne vjeruje ništa."
*Iris Marion Young
**"Tvrdim da koncept raspodjele treba biti ograničen na materijalna dobra, i da drugi važni aspekti pravde uključuju procedure odlučivanja, društvenu podjelu rada, i kulturu. Ugnjetavanje i dominacija, tvrdim, trebaju biti temeljni termini za konceptualizaciju nepravde." (''Pravda i politike razlike'')
*Jacob Weinrib
**"''Nepravda'' se sastoji u kršenju regulativnog principa javnog prava. Pravo ili pravni uslovi su nepravedni u opsegu u kojem ne uspijevaju u pomirenju autoriteta prava sa ''vertikalnom'' nezavisnošću svake osobe koja je njime obavezana. Javni autoritet se vrši nepravedno u opsegu u kojem nameće (ili ne uspijeva da ublaži) proizvoljna ograničenaj na slobodu osoba koje su obavezane pravom [...] Iako su takvi zakoni proizvoljni, oni su ipak valjani i zahtijevaju pokoravanje [...] [O]osobe moraju vršiti međusobnu interakciju u uslovima pravnoj prava čije postojanje je nekompatibilno sa pravom da se izuzmemo od valjanih zakona koje smatramo nepravednim. Suprotno tome, barbarizam se sastoji u kršenju konstitutivnog principa javnog prava. ''Barbarizam'' jeste patologija određene norme ili općenog uslova koji čini ''horizontalnu'' nezavisnost nesigurnom podvrgavajući nezavisnost jedne ili više osoba proizvoljnoj moći drugih. Nacistička Njemačka je paradigmatski primjer barbarskog režima. Iz tačke gledišta normativne strukture javnog prava, problem nacizma nije bio taj da je ''ograničavao'' slobodu osoba pod pravom na proizvoljnim osnovama koje sama sloboda nije zahtijevala, već što je težio da ''negira'' slobodu ''određenih osoba'' u njihovim interakcijama sa drugima. Nacistička vlast je zamislila članove progonjenih grupa kao da posjeduju čudnu formu pravne osobnosti u kojoj oni mogu činiti zločine, ali prema kojima se ne mogu činiti zločini." (''Authority, Justice, and Public Law: A Unified Theory'')
*Jack Balkin
**"Mi se rijetko, ako ikada, suočavamo sa sistemom u kojem se ''svi'' slažu da su ozbiljne neprave ozbiljne i nepravedne. Prije, ne bitno koliko su značajna zla društvenog života, razni ljudi - uključujući često dosta moćne ljude - uvijek imaju razloge da brane te aspekte društvenog života, da tvrde da oni nisu toliko nepravedni ili ozbiljni, da su stanovišta da bi pokušaji njihovog ispravljanja izazvali još veće štete, i tako dalje. Nepravda se ne pojavljuje očita pred nama; uvijek je obućena u racionalizacije i odbrane, zaodjenuta u kontroverze i neslaganja. Zbog toga je toliko teško doći do dogovora o tome šta je pravedno i nepravedno." (''The Distribution of Political Faith'')
*Jeffrey Goldsworthy
**"Pravni filozofi se slažu da su nekim okolnostima sudije moralno opravdane u laganju o pravu. To je standardni odgovor pravnih pozitivista na kritike prirodnog prava. Kada pravnici prirodnog prava optuže pravne pozitiviste da zahtijevaju od sudija da primjenjuju zle zakone, pozitivisti odgovaraju da sudijina pravna obaveza da primjenjuje pravo može biti prevagnuta moralnom obavezom da to ne čini. Sudije ne trebaju voljno biti u tajnom sporazumu sa ekstremnom nepravdom, čak i ako moraju lagati da je izbjegnu. U literaturi se obično raspravlja o tri načina na koje pozitivistički sudija može zaobići ovo (bez da prođe kroz damaščansko preobraćenje na neku vrstu prirodno pravne teorije): (1) iskreni prkos, koji bi mogao voditi sankcijama, uključujući razriješenje sudije i/ili kažnjavanje; (2) ostavku; i (3) skriveni neposluh prikriven prividnim i neiskrenim pravnim racionalizacijama. / Ukoliko prve dvije opcije odvedu sudiju koji se protivi da napusti službu, i da bude zamijenjen onim koji je lojalniji, onda nepravda neće biti izbjegnuta ili ispravljena. Druga opcija, otkaz, otvorena je kritikama da je bijeg: sudija ostaje čistih ruku, ali žrtva i dalje trpi nepravdu. To nas ostavlja s trećom opcijom, izgovaranje - ili, kako je to oslovio naslov nedavne američke polemike o fenomenu: "Da bi učinili veliko dobro, učinite malo lošeg"." (''The Limits of Judicial Fidelity to Law'')
*John Rawls
**"Pravda je prva vrlina drušvenih ustanova, kao što je istina prva vrlina sistema mišljenja. Jedna teorija koliko god bila elegantna i ekonomična mora se odbaciti ili izmijeniti ako je neistinita; na isti način zakoni i ustanove, ma koliko bili efikasni i dobro uređeni, moraju se reformisati ili ukinuti ako su nepravedni. Svaka osoba posjeduje nepovredivost zasnovanu na pravdi koju čak ni društvo blagostanja ne može da prenebregne. Iz ovog razloga pravda poriče da se gubitak slobode nekih poravnava većim udjelom u dobru ostalih. Ona ne dozvoljava da se žrtve koje su nametnute nekolicini nadoknade većim zbirom prednosti koje uživaju mnogi. Prema tome, u pravednom društvu slobode jednakog građanskog statusa smatraju se riješenim; prava obezbjeđena pravdom nisu predmet političkog pogađanja niti račun društvenih interesa. Jedina stvar koja nam dopušta da pristanemo na pogrešnu teoriju jeste nedostatak bolje; analogno, nepravda se može tolerisati samo kada je to nužno da bi se izbjegla još veća nepravda. Kao prve vrline ljudskih aktivnosti, istina i pravda su beskompromisne." (''Teorija pravde'')
**"Postoje dva načina na koji mogu nastati nepravde: trenutna uređenja mogu, u različitim stepenima, odstupiti od javno prihvaćenih standarda, koji su sa svoje strane više ili manje pravedni; ili, ova uređenja mogu biti u skladu sa gledištem dominantne klase, ali je shvatanje po sebi nerazumno i u mnogim slučajevima očito nepravedno." (''Ibid.'')
**"[M]i podvrgavamo svoje ponašanje demokratskoj vlasti samo u mjeri koja je nužna da se jednako učestvuje u neminovnim nesavršenostima ustavnog sistema. Prihvatanje ovih teškoća znači prosto shvatanje i volju da se radi unutar granica koje nameću okolnosti ljudskog života. S ovim u vidu, mi imamo prirodnu dužnost uljudnosti da se ne pozivamo na nedostatke društvenih uređenja kao na gotov izgovor da ih ne poštujemo, niti smijemo da iskorištavamo neminovne šupljine u pravilima da bismo unaprijedili sopstvene interese. Dužnost uljudnosti nameće dužno prihvatanje nedostataka ustanova i izvjesno uzdržavanje od njihove zloupotrebe. Bez nekog prihvatanja ove dužnosti uzajamno pouzdanje i povjerenje vjerovatno će pući. Stoga barem u stanju bliskom pravednom, obično postoji dužnost (za neke također i obaveza) da se poštuju nepravedni zakoni, pod uslovom da ne pređu izvjesne granice nepravde. Ovaj zaključak nije mnogo snažniji od onoga koji utvrđuje našu dužnost da poštujemo pravedne zakone." (''Ibid.'')
*Johann Heinrich Pestalozzi
**"Zabluda i nepravda kraljeva sahranjuju se zajedno sa njima, ali nepravda zakonodavaca traje iz naraštaja u naraštaj."
*John Randolph Lucas
**"Mi smo gnjevni kada smo povrijeđeni, ali indignirani kada se s nama postupa nepravedno. Mi možemo biti gnjevni prema neprijateljima ili suparnicima, ali jedva indignirani. Indignacija, što je konceptualno prikladna reakcija na nepravdu, izražava, kao što njena etimologija pokazuje, smisao da nismo smatrati vrijednim obzira. Nepravda naznačava odsustvo poštovanja, i manifestira manjak obzira." (''O pravdi'')
*Joseph Carens
**"Smatram da je način na koji je svijet danas organiziran fundamentalno nepravedan. On je u bitnim aspektima poput feudalizma. U svijetu relativno zatvorenih granica poput naših, građanstvo je urođeni status i izvor privilegija. Biti rođen kao građanin bogate zemlje u Sjevernoj Americi ili Evropi je u mnogome poput biti rođen u plemstvo u Srednjem vijeku. To uveliko povećava životne šanse osobe (čak i ako postoje manji ili veći plemići). I biti rođen kao građanin siromašne zemlje u Aziji ili Africi je u mnogome poput biti rođen u seljaštvo u Srednjem vijeku. To uveliko ograničava životne šanse (čak i ako ima nekih bogatih seljaka i što neki imaju pristup plemstvu). Ove mogućnosti i nedostaci su intimno povezani sa ograničenjima kretanja koja su karakteristična za savremeni državni sistem, iako je najdublji problem velika nejednakost između država koja toliko ljudi tjera na pokret. Ovo nije prirodni poredak stvari. To je skup društvenih aranžmana koje su ljudska bića izgradila i koja oni održavaju." (''When Immigrants Lose Their Human Rights'')
*Kur'an
**"I sa sljedbenicima Knjige raspravljajte na najljepši način, ali ne i sa onima među njima koji su nepravedni - i recite: "Mi vjerujemo u ono što se objavljuje nama, a naš Bog i vaš Bog jeste - jedan, i mi se Njemu pokoravamo." (''Al-Ankabut'', 46.)
**"Allah neće nikome ni trunku nepravde učiniti. Dobro djelo On će umnogostručiti i još od Sebe nagradu veliku dati." (''An-Nisa'', 40.)
**"Allah oslobađa od grijeha onoga koga On hoće, i nikome se neće, ni koliko trun jedan, nepravda učiniti." (''An-Nisa'', 49.)
**"A onaj ko čini dobro, bio muškarac ili žena, a vjernik je, - ući će u Džennet i neće mu se učiniti ni koliko trun jedan nepravda." (''An-Nisa'', 124.)
**""O vjernici, dužnosti prema Allahu izvršavajte, i pravedno svjedočite! Neka vas mržnja koju prema nekim ljudima nosite nikako ne navede da nepravedni budete! Pravedni budite, to je najbliže čestitosti, i bojte se Allaha, jer Allah dobro zna ono što činite!" (''Al-Ma'ide'', 8.)
**"I Mi rekosmo: "O Ademe, živite, ti i žena tvoja, u Džennetu i jedite u njemu koliko god želite i odakle god hoćete, ali se ovom drvetu ne približujte pa da sami sebi nepravdu nanesete!" (''Al-Baquara", 35)
**"A nevjernici sami sebi čine nepravdu." (''Al-Baquara'', 254)
*Marko Aurelije
**"Ko griješi, taj griješi na svoju štetu, a onaj koji je nepravedan taj je prema samome sebi nepravedan jer pokazuje da je zao."
*Martin Luther King, Jr.
**"Nepravda bilo gdje je prijetnja pravdi svugdje."
*Nancy Fraser
**"[P]ostoje dva široko shvaćena, analitički različita shvatanja nepravde. Prvo je socioekonomska nepravda, koja je ukorijenjena u političko-ekonomskoj strukturi društva. Primjeri uključuju eksploataciju (tako što su plodovi nečijeg rada prisvojeni za korist drugih); ekonomsku marginalizaciju (biti ograničen na nepoželjni ili loše plaćen posao ili uopće biti onemogućen u pristupu radu koji donosi dobit), i siromaštvo (biti onemogućen u uživanju adekvatnih materijalnih uslova života). Drugo razumijevanje nepravde je kulturalno ili simboličko. Ovdje je nepravda ukorijenjena u društvenim obrascima predstavljanja, tumačenja i komunikacije. Primjeri uključuju kulturalnu dominaciju (biti subjekt obrazaca tumačenja i komunikacije koji su povezani sa drugom kulturom i strani su i/ili nasilni prema sopstvenoj); nepriznavanje (biti učinjen nevidljivim sredstvima autoritativne reprezentacijske, komunikacijske, i interpretativne prakse nečije kulture); i nepoštovanje (biti redovno ponižavan i obezvrijeđen u stereotipnim javno-kulturalnim predstavljanjima i/ili u svakodnevnim životnim interakcijama) [...] Naravno, razlikovanje između ekonomske nepravde i kulturalne nepravde je analitičko. U praksi, one su isprepletene [...] Mjere za ekonomsku nepravdu je političko-ekonomsko restruktuiranje neke vrste. To može uključivati preraspodjelu dobiti, reorganizaciju podjele rada, podvrgavanje investicija demokratskom odlučivanju, ili transformacija drugih temeljnih ekonomskih struktura. Iako se ove različite mjere međusobno značajno razlikuju, ja ću u nastavku upućivati na njihovu čitavu grupu generičkim pojmom "preraspodjele". Mjere za kulturalnu nepravdu, nasuprot tome, jeste neka vrsta kulturalne ili simboličke promjene. To može uključivati poboljšano vrednovanje omalovažavanih identiteta i kulturalnih produkata ponižavanih grupa. To može također uključivati priznavanje i pozitivno valoriziranje kulturalne različitosti. Još radikalnije, to može uključivati sveobuhvatnu transformaciju društvenih obrazaca predstavljanja, tumačenja i komunikacije na način koji će promijeniti ''svačiji'' smisao o sebi. Iako se ove mjere značajno razlikuju međusobno, ja ću u nastavku upućivati na čitavu grupu generičkim pojmom "priznanja"." (''Justice Interruptus: Critical Reflections on the "Postsocialist" Condition'')
*Neil MacCormick
**"Nepravda uvijek pretpostavlja neku prethodnu koncepciju onoga što osoba treba da ima; to jeste, onoga što joj pripada, jer nepravda je stanje stvari u kojem je iz nekog razloga osobi uskraćeno, ili ona na bilo koji način ne dobija, ono što joj pripada." (''Praktični razum u pravu i moralnosti'')
*Platon
**"Treba biti na čistu, glupi Sokrate, da je pravednik prema nepravedniku svuda na šteti. Ponajprije u poslovnom životu: gdje god ljudi u zajednicu stupe, nigdje ne nalazimo da pravednik kod razvrgnuća zajednice više dobiva od nepravednika, nego manje. Zatim u dužnostima prema državi: kad treba davati kakve prinose, pravednik od jednakoga imetka više prinosi, a nepravednik manje; kad se što dobiva, jedan ne dobiva ništa, a drugi mnogo. Ta, i onda kad i jedan i drugi kakvu javnu službu vrši, pravedniku, ako ništa drugo, kuća nazaduje radi zanemarivanja vlastitih privatnih poslova, a od države ne vuče nikakve koristi, jer mu to zabranjuje pravednost; tome se zamjerava svojti i znancima, kad im neće ništa pomoći protiv prava. Kod nepravednika je sve protivno od toga; mislim naime na takvog o kome upravo sada govorah: koji bi mogao steći velike prihode.
::Zato ga gledaj, ako hoćeš suditi, koliko njemu samome više koristi biti nepravedan nego pravedan. A spoznat ćeš najlakše ako dođeš do najsavršenije nepravde! Nepravednik je tu najblaženiji, a najbjedniji su oni kojima se krivo učini ili koji ne bi htjeli krivo činiti. To je tiranija, silništvo, koje ne otima tajno i silom na malo, nego u sav mah tuđe, posvećeno, božje, privatno i državno.
::Za svaki pojedini takav zločin, kad se otkrije, krivac trpi kaznu i najveću sramotu; zločince nazivaju svetokradicama, trgovcima ljudi, provalnicima, otimačima i lopovima. Ali kada tko državljanima otme imovinu i povrh toga njih same kao roblje sebi podloži, mjesto onih sramotnih imena, naziva se sretan i blažen ne samo od državljana, nego i stranaca koji za njega čuju da je činio nepravdu na veliko. Jer se ne napada nepravda zato što se čovjek boji da će je počiniti, nego što se boji da je mora trpjeti.
::Tako je, Sokrate, nepravda, kad je kakva treba, jača, slobodnija i silnija od pravednosti, i kako u početku govorah, pravednost je korist jačega, a nepravednost je vlastiti probitak i korist." (''Država'')
*Robert F. Kennedy
**"Svaki put kada se čovjek bori za ideal, ili se trudi da poboljša sudbinu drugih, ili se bori protiv nepravde, on šalje mali zračak nade."
*Rudolf von Jhering
**"Ne smijemo se tužiti na nepravdu, ako je pravicu s njene stolice svrgla, već na pravicu što je slaba, pa to dopušta." (''Borba za pravo'')
*Thomas Hobbes
**"Izvan državnih zajednica stalno vlada rat svakoga protiv svakoga. Iz ovoga se vidi da se ljudi, dok žive bez zajedničke vlasti koja bi ih sve držala u zajedničkom strahu, nalaze u stanju koja se zove rat, i to u ratu svakoga protiv svakoga (...). U takvom ratu ništa nije nepravedno. U tom ratu svakoga protiv svakoga ništa ne može biti nepravedno. Pojmovima pravog i krivog, pravde i nepravde, ovde nema mjesta. Gdje nema zajedničke vlasti - nema zakona, a gdje nema zakona - nema ni pravde. U ratu su sila i prevara dvije glavne vrline. (...) Strasti, koje navode ljude na mir. Strasti, koje čine ljude sklonim miru, jesu strah od smrti, želja za stvarima koje su potrebne za udoban život i nada da će ih pribaviti svojom radinošću. A razum predlaže pogodna načela za mir na temelju kojih se ljudi mogu pridobiti za sporazum. To su ona načela koja se inače nazivaju „Prirodnim Zakonima.“" (''Levijatan'')
**"[Z]akoni su pravila o pravednom i nepravednom, ništa se ne može smatrati nepravednim što nije protivno nekom zakonu." (''Ibid.'')

Tema


Siromah

1 Citati
*Antoine de Rivarol
**"Treba imati apetit siromaha da bi se uživalo u bogatstvu bogataša."
*Friedrich Rückert
**"Bogataš se i u tuđini osjeća kao kod kuće, a siromah je tuđin i u svojoj kući."

Tema


Zlato

1 Citati
*Charles Baudelaire
**"Zlato može mnogo, ali ljepota još više."
*Friedrich von Schiller
**"Ljude pecaš zlatom, ženama i krunama."
*Goethe
**"Zlato kupuje glas gomile, ali ti neće pribaviti ni jedno jedino srce."
*Jovan Dučić
**"Neko ostari kao zlato i mramor, a neko kao cipela."
*Ovidije
**"Naše je doba odista zlatno: po zlatu dolazi i najviša čast, zlatom se stječe ljubav. Da i ti sam, Homere, dođeš - svim muzama praćen - a ne doneseš ništa, ići ćeš i ti, Homere, van."
*Pitagora
**"Zlato provjeravamo vatrom, ženu zlatom, a muškarca ženom."
*Yoshida Kenko
**"Dan života vrijedi više od brda zlata."

Tema


Vječnost

1 Citati
*Alphonse de Lamartine
**"Tad volimo se! Nek to vječnost bude mala: Ljubav ja i ti!"
*Bjørnstjerne Bjørnson
**"Svi smo mi sjeme i potomstvo vječnosti."
*Buda
**"Nemoj reći da su stvari prolazne, jer svaki od naših trenutaka najavljuje vječnost."
*Dan Millman
**"Ne budi previše strog prema samome sebi. Prihvati ono gdje jesi. Prihvati samoga sebe i jednostavno služi. Služi iz dužnosti dok ne budeš u stanju služiti iz ljubavi - bez vezivanja za rezultate. I kada budeš voljan provesti stotinu života ili cijelu vječnost služeći drugima, tada više nećeš trebati vježbati put, jer ćeš postati Put." (''Sveto putovanje mirnog ratnika'')
*Friedrich Nietzsche
**"Prava ljubav razmišlja o trenutku i o vječnosti, ali nikada o trajanju."
*Gladijator (film)
**"Ono što učinimo u životu odjekivat će u vječnost" (''reklamna rečenica'')
*Johann Sebastian Bach
**"Ja stvaram muziku da bih preživio, a ne za vječnost."
*Kahlil Gibran
**"Ljepota je život kad život
:skine koprenu sa svoga svetog lica.
:Ali, vi ste taj život i vi ste ta koprena.
:Ljepota je vječnost što se gleda u ogledalu.
:Ali vi ste ta vječnost i vi ste to ogledalo."
*Ludwig Wittgenstein
**"6.4311 Smrt nije događaj u životu. Smrt se ne doživljava. Ako se pod vječnošću ne misli beskonačno trajanje vremena, nego nevremenitost, tada vječno živi onaj koji živi u sadašnjosti. Naš život je isto tako beskrajan kao što je naše vidno polje bezgranično.
::6.4312 Vremenska besmrtnost čovjekove duše, to jest dakle njen vječni dalji život i poslije smrti, ne samo što nije ni na koji način zajamčen nego prije svega ta pretpostavka uopće ne pruža ono što se njome uvijek htjelo postići. Ta zar se rješava neka zagonetka time što živim vječno? Nije li taj vječni život isto tako zagonetan kao i sadašnji? Rješenje zagonetke života u prostoru i vremenu leži ''izvan'' prostora i vremena. (Nisu problemi prirodne nauke ono što treba riješiti.)" (''Tractatus Logico-Philosophicus'')
*Meša Selimović
**"Ako je ovaj život kratak prolazak što traje samo čas, ili dan, zašto se borimo da ga produžimo dan ili čas. Zemaljski je život varljiv, vječnost je bolja." (''Derviš i smrt'')
*Richard Bach
**"Možemo da promijenimo svoje živote samo u onom djeliću sekunde vječnosti koji nam sada pripada. Ako se u jednom trenutku odmaknemo od tog sada, na nekom drugom je da odluči."
*William Shakespeare
**"U očima, na usnama je nama vječnost tad bila..." (''Antonije i Kleopatra'')

Tema


Luđak

1 Citati
*"Čovjek s novom idejom je luđak sve dok ta ideja ne uspije." - Mark Twain
*"Ludaci su najštetniji lopovi! Ukradu vam raspoloženje i vrijeme" - Goethe
*"Mudrome više koriste neprijatelji, nego ludome prijatelji." - Baltasar Gracián y Morales

Tema


Strast

1 Citati
*Confucius
**"Ko nastoji da zadovolji sve svoje strasti, taj gasi vatru slamom."
*Damir Uzunović
**"Strasti (ljubav, bol, sreća, čežnja, žalost, tuga, dijete, smrt...) raznesu čovjeka i učine ga smrtnim. Bojim se da bi čovjek između strasti i besmrtnosti uvijek izabrao strasti."
*François de La Rochefoucauld
**"Užitak ljubavi je u voljenju i sretniji smo zbog strasti koju osjećamo nego zbog strasti koju smo probudili u drugome."
*Franz Kafka
**"Ljudi koje najviše razdiru strasti, najviše mogu i da uživaju u životnim slastima."
*Friedrich Nietzsche
**"Lakše se neke strasti sasvim odreći, nego u njoj biti umjeren."
*Goethe
**"Strasti su mane ili vrline, ali pojačane."
**"Naše strasti su prave ptice feniksi: kad stara izgori, iz njenog pepela se odmah diže nova."
*Honoré de Balzac
**"Ljubav je jedna strast koja ne priznaje ni prošlost ni budućnost."
*Kur'an
**"Ne slijedite svoje niske strasti, jer će vas odvesti u zabludu, daleko od Allahovog puta." (Sa'd, 26)
*Marie von Ebner-Eschenbach
**"Strast je uvijek patnja, čak i kad je zadovoljena."
*Meša Selimović
**"Zar ništa ne pomaže sve što činimo? Je li riječ božja koju propovijedamo mutava i glinena, ili je uho njihovo gluho za nju? Je li prava vjera u njima toliko slaba da se ruši kao trula ograda pred krdom divljih strasti." (''Derviš i smrt'')
*Publius Cornelius Tacitus
**"Mudraci se oslobađaju strasti za slavom."
*Stendhal
**"Ljubav je jedina strast koja se plaća novcem što ga sama stvara."
*Voltaire
**"Od svih strasti ljubav je najjača, jer ona istovremeno napada glavu, srce i tijelo."

Tema


Mudrac

1 Citati
*Antoine de Saint-Exupéry
**"Mnogo je teže suditi sebi samome nego drugima. Ako uspiješ sebi dobro suditi, znači da si pravi mudrac." (''Mali princ'')
*Arthur Schopenhauer
**"Budala trči za užicima života i shvata da je prevarena. Mudrac izbjegava nevolje."
*Ciceron
**"Jedino je mudrac slobodan."
*Ezop
**"Mudri ljudi, ako se uspiju izvući iz neke ružne situacije, dobro će paziti da u nju ponovno ne upadnu."
*Friedrich Nietzsche
**"Mudar ne kažnjava zato što je neko loše postupao, nego da loše ne bi postupio."
*Jean de La Fontaine
**"Smrt nikada ne iznenađuje mudraca, on je uvijek spreman za odlazak."
*Jonathan Swift
**"Nijedan mudar čovjek nije nikad poželio da bude mlađi."
*Jorge Luis Borges
**"Ako nam sudbina uskraćuje mudrace, rekao je tada neko, treba da potražimo slaboumnike." (''Čovjek na pragu'')
*Konfučije
**"Mudar čovjek s podjednakom mirnoćom prima pohvale i podnosi uvrede."
*Publius Cornelius Tacitus
**"Mudraci se oslobađaju strasti za slavom."
*Ralph Waldo Emerson
**"Mudar čovjek u oluji Bogu se moli, ne za izbavljenje iz opasnosti već za izbavljenje od straha. Oluja iznutra je ta koja ga ugrožava a ne oluja izvana."

Tema


Pijanac

1 Citati
*Anakars
**" Vidjeti pijanca najbolja je lekcija onima koji bi mogli pasti u iskušenje i izgubiti svoju trezvenost."
*Wystan Hugh Auden
**"Ružno je promatrati pijanca… A ipak… Njegovo odbijanje da prihvati stvarnost ovog svijeta, koliko god to može biti djetinjasto, prisiljava nas da bolje pogledamo taj svijet i da razmišljamo o motivima zbog kojih smo ga prihvatili."

Tema


Vino

1 Citati
*Kur'an
**"O vjernici, vino i kocka i kumiri i strjelice za gatanje su odvratne stvari, šejtanovo djelo; zato se toga klonite da biste postigli što želite. Šejtan želi da pomoću vina i kocke unese među vas neprijateljstvo i mržnju i da vas od sjećanja na Allaha i od obavljanja molitve odvrati. Pa hoćete li se okaniti?" (''Al-Ma'ida'', 90-91)
*Muhammed
**"Ko bude pio alkohol na ovom svijetu neće piti džennetsko vino na onom svijetu, osim ako se pokaje." (''Muslimova zbirka hadisa'', 1266.)
*Ovidije
**"Kojima se žuri, ti neka piju mlada vina; meni neka natoče staroga vina koje je spremljeno pod drevnim konzulima."
*Spencer Johnson
**"Čovjek mora odabrati: ili uzdržljivost i pamet, ili vino i glupost."
**"Jedan od nepovoljnih uticaja vina je da čovjek pijući počne zamjenjivati misli."
*Svetislav Basara
**"Ne shvatam kako neko odbija da povjeruje da je Spasitelj pretvorio vodu u vino. Danas je rašireno nevjerovanje da je na svadbi u Kani voda bila pretvorena u najfinije vino, na žalost i među alkoholičarima, što je za žaljenje jer, čak i mi imamo sposobnost preobražavanja stvari, naravno nagore, jer smo pali. Mi vino preobražavamo, alhemijski, u tečnost nedostojnu imenovanja na ovom mjestu." (''Fama o biciklistima'')
*Ugo Foscolo
**"Zašto bi se onaj koji se ne opija, zato što nagonski mrzi vino, opravdano nazivao trijeznim?"

Piće Tema


Snaga

1 Citati
*Lao Tse
**"Poznavati druge je inteligencija; poznavati sebe je prava mudrost. Kontrola drugih je snaga; kontrola sebe samog je prava moć."
**"Svi već znaju da slabost nadmašuje snagu i da nježnost pobjeđuje ljude čvrste kao dijamant, ali niko neće pokazati kako."
*Mahatma Gandhi
**"Ljubav je najjača snaga koju sebi svijet može predstaviti, a istovremeno i najskromnija."
*Maksim Gorki
**"Zlo je kada snaga živi bez razuma, ali nije ni dobro kada razum živi bez snage."
*Samuel Beckett
**"Svi mi imamo dovoljno snage da podnosimo tuđe nesreće."
*Seneka
**"Nemoj dozvoliti jeziku da grmi ako ti snaga šapuće."
*Winston Churchill
**"Neprekidan trud, a ne snaga i inteligencija, je ključ da otključamo naše mogućnosti."

Tema


Jezik

1 Citati
*Ambrose Bierce
**"Na italijanskom 'bela dona' znači lijepa žena, a na engleskom opasan otrov; uvjerljiv primjer o bitnoj identičnosti dva jezika."
*Benjamin Disraeli
**"Priroda nam je dala dva uha, ali samo jedan jezik: da bismo više slušali, a manje pričali."
*Enes Kišević
**"Riječi su samo sjena mojih doživljaja, a jezici samo služe da se ljudi ne razumiju njima. Grijeh je svakodnevno prolaziti kroz svjetlost a nemati ništa od njegove topline. Iza nas ostaje samo ono dobro što činimo drugima. Uz sva svoja djela Bog bi bio sâm da ljubav svoju s drugima ne dijeli."
*Epiktet
**"Priroda je dala čovjeku jedan jezik, ali dva uha – da bi dva puta više slušao nego pričao."
*Honoré de Balzac
**"Zapamtite: od svih rana, neizlječive su samo one koje zadaje jezik, pogled, podsmijeh i prezrenje."
*Jorge Luis Borges
**"Svaki jezik jeste azbuka simbola čije korištenje podrazumijeva određenu prošlost koju sagovornici dijele; kako mogu drugima da prenesem Alefa, kojeg moje zastrašeno pamćenje jedva dotiče?" (''Alef'')
**"(...) razmotrih mogućnost jezika lišenog imenica, koji se svodi na bezlične glagole i nepromijenljive pridjeve." (''Besmrtnik'')
*Josip Silić
**"Pravila jednog funkcionalnog stila u jeziku nisu pravila drugog stila, što znači da se svaki od njih ponaša na sebi svojstven način. Jezička pravila ne trpe nepravila, pa onda ni iznimke. Ako tako budemo opisivali jezik, učinit ćemo ga jezikom iznimaka." (za ''Jutarnji list'')
*Kurt Tucholsky
**"Kad bi žene vladale svjetskim poslovima, ukinule bi sva oružja - osim jezika."
*Mariano Croce
**"[P]aradoks neizgovorljivosti, gdje nedostatak riječi za artikulaciju statusa poniženja izražava uslove bespomoćnosti; dok, u isto vrijeme, ulazak u sferu izgovorljivog može rezultirati u formi samo-podvrgavanja, koja može pojačati te kategorije koje su činile korijen uzroka za manjak riječi." (''Quod Non Est in Actis Non Est in Mundo: Legal Words, Unspeakability and the Same-Sex Marriage Issue'')
*Mirko Kovač
**"Jezik nije ni propis ni zakon kojeg se morate po svaku cijenu držati, nego fleksibilna živa stvar kojoj se prilagođavate. Ja sam prolazio sve jezične faze i varijante, nekad sam bio prinuđen na to, nekad sam to činio svojom voljom. Mijenjajući narječja, pa i sve druge jezične varijante, samo sam obogatio jezik, to mi je pomoglo, a ne odmoglo." (za ''Pobjedu'')
*Nikolaj Velimirović
**"Ljudi koji ne mogu vladati svojim srcem, još manje mogu vladati svojim jezikom."
*Seneka
**"Bolje je češće upotrijebiti uši nego jezik."
**"Nemoj dozvoliti jeziku da grmi ako ti snaga šapuće."

Tema


Moć

1 Citati
*August Strindberg
**"Kakva li me je strašna moć povukla ka vama? Moć, koja vuče slabe jakima? One, koji padaju, onima, koji se penju? Ili je bila ljubav? To ljubav? Znate li vi, šta je to ljubav?" (''Gospođica Julija'')
*Blaise Pascal
**"Pravda bez moći je bezmoćna; moć bez pravde je tiranska."
*Borislav Pekić
**"Vjera je sve. Ona je moć." (''Atlantida'')
*Charles Caleb Colton
**"Ambicija je zapravo pohlepa za moći."
*Elizabeth
**"Apsolutna moć zahtjeva apsolutnu odanost." (''reklamna rečenica'')
*Eshil
**"Najgora stvar moćnicima jest što se ne mogu pouzdati u prijatelje."
*J. K. Rowling
**"Nema dobra i zla, postoji samo moć, i oni koji su preslabi da teže za njom." (''Harry Potter i Kamen mudraca'')
*John Searle
**"Osnovni koncept pozadinske moći jeste da postoji skup pozadinskih pretpostavki, držanja, dispozicija, sposobnosti, i praksi bilo koje zajednice koje postavljaju ''normativna'' ograničenja na članove te zajednice na takav način da su kršenja tih ograničenja predmet negativnog nametanja sankcija od strane ''bilo kojeg'' člana zajednice... Ko vrši moć nad kim? Odgovor je ''svako'' ko prihvata pozadinske pretpostavke i zna da su te pretpostavke široko rasprostranjene u zajednici, može vršiti moć nad ''svakim'' ko krši te pretpostavke. Oblik u kojem se te moći vrše, ili pokušavaju vršiti, kreću se od izražaja neodobravanja, prezira, ismijavanja, šoka, i užasavanja, do fizičkog nasilja i čak ubistva... Pozadinska moć mora se razlikovati od njenog vršenja, poput svih drugih vrsta moći. Dokle god se neko nesuzdržava od činjenja onoga što želi, i dokle god neko nije ograničen u činjenju nečega što ne želi činiti, onda se nikakva moć ne vrši. Ali pozadinska moć se vrši kada istinski utiče na ponašanje ljudi." (''Stvaranje društvenog svijeta'')
**"Paradoks vlasti može se istači na sljedeći način: vladina moć je sistem statusnih funkcija i stoga leži na kolektivnom priznanju ili pristanku, ali kolektivno priznanje ili pristanak, iako tipično samo nije temeljeno na nasilju, može funkcionisati samo ako postoji stalna prijetnja nasiljem u formi vojske i policije. Legitimacija je ključna za funkcionisanje vlasti jer politička moć zahtijeva neki stepen pristanka. Ali što se tiče vlasti, legitimacija sama po sebi nije dovoljna. Iako su vojna i policijska moć različite od političke moći, općenito ne postoji ništa poput vlasti, ništa poput političke moći, bez policijske moći i vojne moći." (''Ibid.'')
**"Budući da sistem statusnih funkcija zahtijeva kolektivno priznanje ili prihvatanje, sva istinska politička moć dolazi odozdo ka gore. To je isto tako tačno za diktature koliko i za demokratije." (''Ibid.'')
*Lao Tse
**"Poznavati druge je inteligencija; poznavati sebe je prava mudrost. Kontrola drugih je snaga; kontrola sebe samog je prava moć."
*Spider-man
**"Sa velikom moći dolazi velika odgovornost." (''reklamna rečenica'')
*Zaštitnik
**"Moć izvan mjere zahtjeva zaštitnika bez jednakoga." (''reklamna rečenica'')

Tema


Budala

1 Citati
*Abraham Lincoln
**"Bolje je šutjeti i biti smatran budalom nego progovoriti i odstraniti svaku sumnju."
*Arthur Schopenhauer
**"Budala trči za užicima života i shvata da je prevarena. Mudrac izbjegava nevolje."
*Bernard Shaw
**"Mozak budale pretvara filozofiju u ludoriju, nauku u praznovjericu i umjetnost u pedanteriju. Otuda univerzitetsko obrazovanje."
**"Nije istina da vlast kvari ljude. Istina je samo da budale, ako se domognu vlasti, kvare vlast."
*Charles Caleb Colton
**"Onaj koji umire kao mučenik, dokazuje da nije bio podlac, ali ni u kojem slučaju da nije bio budala."
*Gustave Flaubert
**"Ništa tako ne ponizuje čovjeka koliko to što vidi da budale uspijevaju u stvarima u kome je on doživio neuspjeh."
*Hegel
**"Prava je budala čovjek kome traže njegovo iskreno mišljenje, i on im ga daje."
*Jean de La Fontaine
**"Mnogo je bolje biti sam, nego sa budalama."
**"Pustite budale neka govore: znanje ima svoju cijenu."
*Jonathan Swift
**"Laskanje je hrana za budale."
*Kurt Tucholsky
**"Prednost pametnih je da oni uvijek mogu glumit idiote. Suprotno je mnogo teže izvesti."
**"Ako si poslao devet glupaka da ti nešto kupe, ti si postao deseti."
*Mark Twain
**"Budimo zahvalni budalama. Da ih nije bilo, mi ostali ne bismo uspjeli."
*Napoleon Bonaparta
**"Budala ima veliku prednost pred pametnim čovjekom: uvijek je zadovoljan samim sobom."
*Nicolas Boileau
**"Budala uvijek nalazi još veću budalu koja mu se divi."
*Orhan Pamuk
**"Da li ljubav od čovjeka pravi budalu, il' se samo budale zaljubljuju?" (''Zovem se Crvena'')
*Pitagora
**"Budale i tvrdoglavci bogate advokate."
*Film ''Ratovi zvijezda Epizoda IV: Nova nada''
**Obi-Wan Kenobi: "Ko je budalastiji? Budala, ili budala koja ga prati?"

Tema


Odgovornost

1 Citati
*Ambrose Bierce
**"Odgovornost je teret lako prenosiv na Boga, sudbinu, sreću ili susjeda."
*Anna Stilz
**"Po većini teorija odgovornosti, entitet mora zadovoljiti zahtjevni skup uslova da bi bio moralna osoba. Među tim uslovima su sljedeći: 1) htio je čin koji je rezultirao u šteti; 2) imao je sposobnost da shvati moralne i druge razloge; 3) bio je u delibrativnoj kontroli svojih sopstvenih djelovanja; i 4) djelovao je voljno, bez prisile [...] [M]ože li bilo koji kolektivitet zadovoljiti ove uslove? Jedan broj teoretičara je nedavno tvrdio da određena vrsta grupe - ''inkorporisana grupa'' - zadovoljava ove uslove, i stoga se može tretirati kao moralna osoba i držati moralno odgovornom odvojeno od njenih članova. Da bi uvidjeli šta se misli pod inkorporisanom grupom, razmotrimo tri tipa kolektiviteta. Jedan je ''puka gomila'' (poput "ljudi smeđih očiju", ili mnoštvo u parku), sastavljena od ljudi koji ni na kakav način ne koordiniraju svojim djelovanjima. Druga je ''neorganizirana grupa'' (racimo, rulja protestanata), koja djeluje zajedno na koordinirani način, ali kojoj nedostaje organizirana procedura odlučivanja. Treća vrsta grupe je ''inkorporisana grupa'' (recimo, "Exxon"), koja ne samo da djeluje zajedno, već također ima trajne procedure odlučivanja preko kojih shvata razloge i mijenja svoje namjere. / Za razliku od drugih kolektiviteta, inkorporisana grupa posjeduje interni ustav koji joj dopušta da promišlja o svojim namjerama i kontroliše svoje postupke. To joj daje određenu nezavisnost od namjera svog članstva. Pretpostavimo da odbor Exxona glasa da preuzme Texaco. Iako će samo jedna osoba zaista potpisati papire, i neki nižerangirani zaposleni možda čak neće ni biti svjesni te odluke, namjera preuzimanja Texacoa je ipak pripisiva korporaciji-u-cjelini, te stoga zadovoljava uslov (1). To zbog toga što ustav inkorporisane grupe određuje obavezujuće procedure odlučivanja i dodjeljuje odgovornosti različitim ulogama, tako da bilo koji čin koji se preduzme u skladu sa tim procedurama kvalificira se kao čin čitave grupe. Njen unutarnji ustav dopušta grupi da shvati razloge i ispita dokaze, kroz činilaštvo svojih uloga-vršilaca, stoga zadovoljavajući uslov (2). Njena mogućnost da izdaje autoritativne smjernice svom članstvu također dopušta grupi da provodi svoje namjere, zadovoljavajući uslov (3). I kroz svoje procedure odlučivanja, grupa može voljno mijenjati svoje namjere, stoga zadovoljavajući uslov (4). Inkorporisana grupa može vršiti izbore oko svojih sopstvenih kolektivnih djelovanja, i možemo je držati odgovornom za te izbore." (''Collective Responsibility & The State'')
*Arthur Schopenhauer
**"Nijedna laž nije toliko drska da se neki anonimni recenzent ne bi mogao njome poslužiti: pa on nije odgovoran."
*Émil Cioran
** "Čovjekova sposobnost da obožava odgovorna je za sve njegove zločine."
*Johann Gottlieb Fichte
** "Narod je de facto i de jure najviša vlast iznad koje nema drugih vlasti i izvor je svih drugih vlasti i odgovoran je samo pred Bogom."
*Mark Twain
**"Svaki dan napravite nešto što vam je jako mrsko. Na taj način ćete se naučiti bezbolno nositi s odgovornošću."
*O. J. Simpson
**„Put prema vrhu počinje onog dana kad preuzmete potpunu odgovornost za sebe i kad prestanete tražiti isprike“
*Pearl S. Buck
**"Ako su muškarci od ovog svijeta napravili toliko zbrku, njih su ipak rodile žene! Prema tome, svako ima svoj dio odgovornosti."
*Ronald Dworkin
**"Uvjereni smo da odgovornosti koje imaju naši politički zvaničnici ne bismo mogli opravdati oslanjajući se neposredno na uobičajene zahtjeve ličnog morala pojedinca koje, u nepolitičkom životu, večina nas prihvata i u svom slučaju i za druge. Smatramo da imaju posebnu i složenu odgovornost nepristrasnog ponašanja prema članovima zajednice i pristrasnog ponašanja prema njima u odnosu na strance. To je nešto sasvim drugačije od odgovornosti koju svako od nas prihvata kao pojedinac. Svako od nas tvrdi da je slobodan da sprovodi sopstvena stanovišta, ambicije i sklonosti, slobodan od zahtjeva drugih za podjednakom pažnjom, brigom i sredstvima. Insistiramo na oblasti ličnog moralnog suvereniteta u kojoj svako od nas može da se opredjeli u prilog interesa porodice i prijatelja i da se posveti planovima koji su sebični, ma koliko bili veliki. Svaka zamisao o pravdi ličnog ponašanja, svaka teorija o tome kako se pravedna osoba ponaša prema drugima, ograničava obim ličnog suvereniteta, ali ga nijedna zamisao prihvatljivija za većinu od nas ne eliminiše potpuno. / Zvaničnicima koji djeluju u tom svojstvu ne dopuštamo ga uopće. Kažemo da se oni moraju ponašati prema svim članovima zajednice kao prema jednakima i tada se normalne samopreference pojedinca nazivaju korupcijom. Tu posebnu odgovornost zvaničnika ne možemo ustanoviti prostom primjenom naših svakodnevnih ubjeđenja o individualnoj odgovornosti na okolnosti njihovog slučaja. Neki od zvaničnika imaju veoma veliku vlast. Ali imaju je i mnoga privatna lica i mi nismo uvjereni da se sfera lične slobode građana nužno mijenja sa porastom njihove moći i uticaja [...] Ove najrestriktivnije standarde nepristrasnosti primjenjujemo čak i na one zvaničnike čija je moć relativno mala i u suštini manja od moći mnogih privatnih lica, a ne osjećamo da dužnost zvaničnika prema jednakom obziru slabi kako se smanjuje njihova moć [...] [Da bi ovo objasnili] [p]otrebna nam je [sljedeća] ideja [...]: da zajednica kao cjelina ima obaveze nepristrasnog ponašanja prema svojim članovima i da zvaničnici djeluju kao njeni predstavnici u izvršavanju te odgovornosti. I ovdje, kao i u slučaju korporacije, odgovornost grupe treba tretirati kao nešto što logički prethodi pojedinačnoj odgovornosti zvaničnika." (''Carstvo prava'')
*Virginia Woolf
**"Velika većina ljudi ne osjeća odgovornost za svoje postupke."
*Voltaire
**"Nijedna se pahuljica u lavini nikada ne osjeća odgovornom."
**"Odgovorni smo za ono što radimo, ali i za ono što ne radimo."

Tema


Bore

1 Citati
*Ivo Andrić
**"Bore ulivaju svakom poštovanje, daju draž i toplinu licima skromnih staraca i dostojanstvo čelu mislioca, ali te iste bore na licu lijepe žene koja počinje stariti izgledaju kao zli pečati i ožiljci poraza, nešto nakazno, gotovo sramotno, jer te bore izazivaju kod onog ko ih gleda ista ona osjećanja sa kojima ih ta žena nosi."
*Mark Twain
**"Bore samo označavaju mjesto na kojem je bio osmijeh."

Tema


Mač

1 Citati
*Josip Kozarac
**"Zakon je što i mač: turi ga u korice, i on je najnedužnija stvar, djeca se mogu njime igrati; izvadiš li ga, mahneš li njime oko sebe, onda padaju glave."

Tema


Sramota (osjećaj)

1 Citati
*Fjodor Dostojevski
**"Šta umu izgleda sramota, srcu je prava ljepota..." (''Braća Karamazovi'')
*Friedrich Hebbel
**"Izbjegavaj sramotu, ali ne traži slavu, jer ništa nije tako skupo kao slava."
*Miroslav Krleža
**"Govoriti o starim sramotama uvijek je poučno…"

Tema


Grubost

1 Citati
*"Postoje prilike u kojima je taktičnost neumjesna... gora od grubosti." - Ivan Sergejevič Turgenjev
*"Strogost rađa strah, ali grubost rađa mržnju." - Francis Bacon
*"Mislila si da sam grub zato što si uvijek gledala moju vanjštinu, a nikada unutrašnjost." - Marko Zlatunić

Tema


Voda

1 Citati
*Lao Tse
**"Na ovom svijetu nema ničeg blažeg ni istančanijeg od vode. Ali ona pobjeđuje nepopustljivu tvrdoću i u tome joj ništa nije ravno. Slabo nadvladava snažno, tvrdoća popušta pred nježnime - To svako zna, pa ipak niko ne djeluje u skladu s tim."

Piće Tema


Narav

1 Citati
*Ezop
**"Zlobnik može promijeniti izgled, ali ćud nikada."
*Francis Bacon
**"Ljudska narav izrasta ili u biljku ili u korov; zato valja na vrijeme zaljevati jedno a čupati drugo."
*Goethe
**"Ništa tako moćno, tako snažno ne otkriva čovjekovu narav kao smijeh."
*Maksim Gorki
**"Nesreća je najbolja za spajanje naravi koje su inače sasvim suprotne."

Tema


Alkohol

1 Citati
*Ernest Hemingway
**"Alkohol ima da nestane i ja ću ga uzeti sa sobom." (''Sunce se ponovo rađa'')
*Ernest Jones
**"Bez seksa, alkohola i tableta za spavanje moderni čovjek ostaje sam sa sobom."
*Heinz Rühmann
**"Brige se ne mogu utopiti u alkoholu jer znaju plivati."
*Muhammed
**"Sve što opija je alkohol a sve što je alkohol zabranjeno je." (''Muslimova zbirka hadisa'', 1262.)
**"Ko bude pio alkohol na ovom svijetu neće piti džennetsko vino na onom svijetu, osim ako se pokaje." (''Ibid.'', 1266.)
**"Alkohol je od plodova ova dva drveta: palme i vinove loze." (''Ibid.'', 1267.)

Tema Piće


Cinizam

1 Citati
*Friedrich Nietzsche
**"... mislim na takozvane cinike, dakle na takve koji na sebi jednostavno priznaju životinju, prostaštvo, 'pravilo', a pritom imaju onaj stupanj duhovnosti i golicanja da o sebi i o sebi jednakima moraju govoriti pred svjedocima. Cinizam je jedini oblik u kojem proste duše okrznjuju ono što je čestitost."
." Ako čovječanstvu nedostaje cilj - nedostaje li i samo čovječanstvo." "Ako čovjek svakog dana stoji na ivici i gleda u ambis, jednog dana će i ambis pogledati u njega."
*Oscar Wilde
**"Cinik zna cijenu svega, ali ne zna vrijednost ničega."

Tema


Roditelji

1 Citati
*Aleksandar S. Nil
**"Roditeljima je srazmjerno lahko da odgoje djecu bez kompleksa. Ne smije se nikada dozvoliti da se dijete osjeća uplašenim ili krivim. Čovjek ne može da eliminiše sve reakcije straha - svako se trgne kad se vrata zalupe. Ono što se može eliminisati to je nezdrav strah koji je kao da se nakalemio na dijete - strah od kazne, strah od ljutitog boga, strah od ljutitog roditelja."
*Biblija
**"Djeco! Slušajte svoje roditelje u Gospodinu, jer je ovo
::pravo!" (''Poslanica Efežanima'', 6:4)
*Dušan Radović
**"Jedno upozorenje roditeljima: Ako vi budete tukli svoju djecu, ona će tući vaše unuke."
*Gandi
**"Pametni roditelji dopuštaju svojoj djeci da poneki put i pogriješe."
*Goethe
**"Griješe roditelji koji uobražavaju da je njihovo prisustvo djeci toliko neophodno."

Tema


Nezadovoljstvo

1 Citati
*Oscar Wilde
**"Nezadovoljstvo je prvi korak ka napretku nekog čovjeka ili naroda."
*Thomas Alva Edison
**"Nemir je nezadovoljstvo, a nezadovoljstvo je prvi korak ka napretku. Pokažite mi sasvim zadovoljna čovjeka i pokazat ću vam neuspjeh."

Tema


Iskušenje

1 Citati
*Anakars
**" Vidjeti pijanca najbolja je lekcija onima koji bi mogli pasti u iskušenje i izgubiti svoju trezvenost."
*Goethe
**"Ah, najjača kušnja je bijeda. I najmudrije ribe glad tjera na udicu."
*Lew Wallace
**"Čovjek nije nikada više na kušnji nego u trenutku neumjerene sreće."
*Mark Twain
**"Postoji nekoliko dobrih načina kako ćemo se odbraniti od iskušenja, ali najsigurniji je kukavičluk."
*Oscar Wilde
**"Iskušenjima treba popustiti, ko zna da li će opet doći."

Tema


Iskrenost

1 Citati
*André Maurois
**"Mi volimo iskrenost samo kod osoba koje nas vole, a iskrenost ostalih nazivamo bezobrazlukom."
*Antun Gustav Matoš
**"Ljudi praštaju sve osim iskrenosti."
*Bernard Shaw
**"Opasno je da budete iskreni ako niste i glupi."
*Hegel
**"Prava je budala čovjek kome traže njegovo iskreno mišljenje, i on im ga daje."
*Ludwig Börne
**"Iskrenost je jedini način varanja koji gdjegod još uspijeva."
*Maksim Gorki
**"Uloga iskrenog čovjeka - teška je uloga."
*Oscar Wilde
**"Malo iskrenosti opasna je stvar, a mnogo sasvim kobno."
*William Shakespeare
**"Najiskrenije su one suze koje lijemo sami nad sobom."
*Wystan Hugh Auden
**"Iskrenost je kao san."

Tema